ರೀಚರ್ ಹಿಂದಿನ ಸಂಚಿಕೆಯಲ್ಲಿ…
ನೀವು ಮೂವರು ಇಲ್ಲಿರೋದು ಯಾರಿಗೂ ತಿಳಿದಿಲ್ಲ.
ನಿಮ್ಮನ್ನು ಅಮೆರಿಕದ ಶತ್ರು ಹೋರಾಟಗಾರರಂತೆ ಕಾಣುತ್ತಿದ್ದೇವೆ.
ನಾವು ಏನು ಬೇಕಾದರೂ ಮಾಡಬಹುದು.
ಆನಾ ಮೆರಿಕ್ ನಿನಗೆ ರೈಲಿನಲ್ಲಿ ನೀಡಿದ ಡ್ರೈವ್ ಎಲ್ಲಿದೆ?
ಒಳಗೆ ಹತ್ತಿ!
- ನೀವು ಯಾರು? - ರಸ್ಸಲ್ ಪ್ಲಂ. ಸ್ವತಂತ್ರ ಪತ್ರಕರ್ತ.
ಇದೆಲ್ಲ ಏನು?
ನನ್ನ ಸಂಶೋಧನೆ. ನಾನು ವರ್ಷಗಳಿಂದ ಸಿ ಐ ಎ ಬಗ್ಗೆ ತನಿಖೆ ನಡೆಸುತ್ತಿದ್ದೇನೆ.
90ರ ದಶಕದಲ್ಲಿ, ನನ್ನ ತಾಯಿ ಜಾನ್ ಎಂಬ ಅಮೆರಿಕನ್ ಸೈನಿಕನನ್ನು ಭೇಟಿಯಾದರು.
ಕಾಂಗ್ರೆಸ್ ಮ್ಯಾನ್ ಜಾನ್ ಸ್ಯಾಮ್ ಸನ್.
ಅವರ ನಡುವೆ ಸಂಬಂಧವಿತ್ತು. ಅವರ ಸಂಗಮದ ಕುಡಿಯ ಜೊತೆ ನೀವು ನಡೆಯುತ್ತಿದ್ದೀರಿ.
ವೈದ್ಯರು ನನಗೆ ಮೂಳೆ ಮಜ್ಜೆಯ ಕಸಿ ಬೇಕು ಎಂದರು,
ಆದರೆ ಹೊಂದಿಕೆಗಳು ಸಿಗುವುದು ಕಷ್ಟ.
ನೀವು ಆ ದೇಶದಲ್ಲಿದ್ದದ್ದು ನನ್ನ ಮಾಹಿತಿದಾರರ ಹುಟ್ಟಿಗೆ ಕಾರಣ.
ನನಗೆ ಅಕ್ರಮ ಸಂಬಂಧವಿತ್ತು ಅಂತ?
ನೀನು ನಮ್ಮನ್ನು ಸುಮ್ಮನೆ ಬಿಡಲು ನಿನಗೆ ನನ್ನ ಡಿಎನ್ಎ ಸಾಕಾದರೆ,
ತಗೋ.
ಯಾರೋ ಡ್ರೈವ್‌ಗಾಗಿ ಹುಡುಕಿದ್ದಾರೆ.
ನಿನ್ನ ಸೋದರಳಿಯನಾ?
ಅವನು ನನಗೆ ಮರಳಿ ಕರೆ ಮಾಡಿರಬೇಕಿತ್ತು.
ಸ್ಯಾಮ್ ಸನ್ ಜೊತೆ ಮಾತನಾಡುತ್ತಿರುವವ ಯಾರು?
ಆತ ನೋಲಾನ್ ಕೇಹಿಲ್. ಸ್ಯಾಮ್ ಸನ್ ಅವರ ಸಿಬ್ಬಂದಿ ಮುಖ್ಯಸ್ಥ.
ಆನಾ ಆತ್ಮಹತ್ಯೆ ಮಾಡಿಕೊಂಡಾಗ ಅಲ್ಲಿ ನಾಲ್ಕನೇ ಸಾಕ್ಷಿ
ಇದ್ದ ಅಂತ ಹೇಳಿದ್ದೆ, ನೆನಪಿದೆಯಾ? ಅದು ಅವನೇ.
ವಾಪಸ್ ಬಂದಿರಾ?
ವ್ಯಾನ್ ಕೆಳಗೆ ಇದೆ.
ತಗೊಳ್ಳಿ.
ಇದೇನು?
ಅದು ಬೆಕ್ಕು.
ನೋಲಾನ್ ಕೇಹಿಲ್ ಬಗ್ಗೆ ಸಾಧ್ಯವಾದಷ್ಟೂ ಎಲ್ಲಾ ಮಾಹಿತಿ ನಮಗೆ ಬೇಕು.
ಸ್ಯಾಮ್ ಸನ್ ಅವರ ಸಿಬ್ಬಂದಿ ಮುಖ್ಯಸ್ಥ.
ಯಾಕೆ? ಏನು ನಡೆಯುತ್ತಿದೆ?
ನನ್ನ ಅಕ್ಕ…
ಆನಾ, ಅವಳು…
ನೀವು ವ್ಯಾನ್‌ನಲ್ಲಿ ಮಾತನಾಡುತ್ತಿದ್ದವರ ಬಗ್ಗೆಯೇ?
ಪೆಂಟಗನ್‌ಗಾಗಿ ಕೆಲಸ ಮಾಡುತ್ತಿದ್ದರು, ಜಂಪ್ ಡ್ರೈವ್ ಇತ್ತು?
ಎರಡು ರಾತ್ರಿಯ ಹಿಂದೆ ಬ್ರಾಡ್ ಸ್ಟ್ರೀಟ್ ಲೈನಲ್ಲಿ ಆಕೆ ತಲೆಗೆ ಗುಂಡು ಹೊಡೆದುಕೊಂಡಳು.
ಸ್ವಲ್ಪ ಯೋಚಿಸಿ ಮಾತನಾಡು.
ಆ ರಾತ್ರಿ ಕೇಹಿಲ್ ರೈಲಿನಲ್ಲಿದ್ದ. ನಮಗೆ ಏಕೆ ಎಂದು ತಿಳಿಯಬೇಕು.
ಸಂಭಾವ್ಯ ಅಧ್ಯಕ್ಷೀಯ ಅಭ್ಯರ್ಥಿಯ ಸಿಬ್ಬಂದಿ ಮುಖ್ಯಸ್ಥ ಇರುವ
ರೈಲಿನಲ್ಲಿಯೇ ಮಹಿಳೆ ಆತ್ಮಹತ್ಯೆ ಮಾಡಿಕೊಂಡಳಾ?
ಅದಕ್ಕಾಗಿ ಸಿ ಐ ಎ ಜನರನ್ನು ಅಪಹರಿಸಲು ಪ್ರಾರಂಭಿಸುತ್ತದೆಯೇ?
ಇದು ಒಂದು ದುರಂತವೇ, ನಿಜವಾಗಿ. ಖಂಡಿತ, ಆದರೂ ಅದು ರೋಚಕ ಕಥೆಯೇ.
ಒಂದು ನಿಮಿಷ ಇರಿ, ಕೆಲವು ದಾಖಲೆಗಳನ್ನು ನೋಡುವೆ.
ನಾನು ಬೆನ್. ಒಂದು ಸಂದೇಶ ಬಿಡಿ,
ಅಥವಾ 21ನೇ ಶತಮಾನದಲ್ಲಿ ಜೀವಿಸುವವರಂತೆ ನನಗೆ ಲಿಖಿತ ಸಂದೇಶ ಕಳುಹಿಸಿ.
ಅಂಚೆಪೆಟ್ಟಿಗೆ ತುಂಬಿದೆ ಮತ್ತು--
ಥೂ!
ಶಾಂತವಾಗುತ್ತೇನೆ. ಶಾಂತವಾಗಿದ್ದೇನೆ. ಕ್ಷಮಿಸಿ.
ಇವನು ಒಂದು ಹೊರೆ. ಅನನುಭವಿ. ಭಾವನಾತ್ಮಕ.
- ಅವನು ಒಬ್ಬ ಪೊಲೀಸ್. - ಮೇಬೆರಿಯವನು.
- ಮೇಫೀಲ್ಡ್. - ಎರಡೂ ಒಂದೇ.
ಏನನ್ನು ಎದುರಿಸುತ್ತಿದ್ದೇವೆಂದು ಗೊತ್ತಿಲ್ಲ. ನಮಗೆ ಸಿಗಬಹುದಾದ ಎಲ್ಲಾ ಸಹಾಯವೂ ಬೇಕು.
- ಅವನು ಸಹಾಯ ಮಾಡಲಾರ. - ನಿನಗೆ ಹೇಗೆ ಗೊತ್ತು?
ಯಾವುದೋ ಕಾನೂನುಬಾಹಿರ ವಿಷಯವಾಗಿ ನಿನ್ನ ಒಡಹುಟ್ಟಿದವರು ಯಾರಾದರೂ ಸತ್ತಿದ್ದಾರಾ?
- ಹೌದು. - ಏನು?
ವಿಷಯ ಇಷ್ಟೇ, ಅವನು ನಿಯಂತ್ರಣ ಕಳೆದುಕೊಂಡರೆ, ಅವನನ್ನು ರಸ್ತೆಯ ನಡುವೆಯೇ ಬಿಟ್ಟು ಹೋಗುತ್ತೇನೆ.
ಯಾರಿಗೆ ಕರೆ ಮಾಡುತ್ತಿರುವೆ?
ಲೈಲಾಗೆ. ಸ್ಯಾಮ್ ಸನ್ ಆಕೆಯ ತಂದೆ ಅಲ್ಲವೆಂದು ಪ್ರಾಮಾಣಿಕವಾಗಿ ಹೇಳುತ್ತಿದ್ದಾರೆ.
ಡಿಎನ್ಎ ಒದಗಿಸಲೂ ತಾನೇ ಮುಂದಾದರು.
ನನಗೆ ಏಕೆ ಸುಳ್ಳು ಹೇಳಿದಳು, ಅವಳಿಗೆ ಏನು ಗೊತ್ತಿದೆ ಎಂದು ತಿಳಿಯಬೇಕು.
ಸರಿ. ಬಹಳಷ್ಟು ಸಿಕ್ಕಿತು.
ಕೇಹಿಲ್ ಸ್ಯಾಮ್ ಸನ್ ಇದ್ದ ಡೆಲ್ಟಾ ತಂಡದಲ್ಲೇ ಸೇವೆ ಸಲ್ಲಿಸಿದರು.
ಆತ ಸ್ಯಾಮ್ ಸನ್ ಅವರ ಮೇಲಧಿಕಾರಿ ಆಗಿದ್ದರು.
ಆತನ ಬಳಿ ಒಲಿಂಪಿಕ್ಸ್‌ಗಿಂತ ಹೆಚ್ಚು ಪದಕಗಳಿವೆ. ಆತನಿಗೆ ಬಹಳಷ್ಟು ತಿಳಿದಿದೆ.
ಸರಿ. ಹಾಗಾದರೆ ಇಲ್ಲಿ ಏನು ಮಾಡುತ್ತಿದ್ದೇವೆ? ಅವನನ್ನು ಎದುರಿಸೋಣ.
- ಅವನು ಬಾಯಿ ಬಿಡಲ್ಲ. - ಹಾಗಾದರೆ ಅವನ ಬಾಯಿ ಬಿಡಿಸೋಣ.
ಒಬ್ಬ ಕಾಂಗ್ರೆಸ್ ಮ್ಯಾನ್‌ನ ಸಿಬ್ಬಂದಿ ಮುಖ್ಯಸ್ಥನನ್ನು ಎಳೆದು ತಂದು ಬೆದರಿಸೋಕಾಗಲ್ಲ.
ಆ ಹುಡುಗಿಯನ್ನು ತುಂಡುತುಂಡಾಗಿ ಕತ್ತರಿಸಿದ್ದರು. ನನಗೆ ನನ್ನ ಸೋದರಳಿಯ ವಾಪಸ್ ಬೇಕು!
ಜೇಕಬ್, ನಾವು ನಿನ್ನನ್ನು ವಿರೋಧಿಸುತ್ತಿಲ್ಲ. ಅದು ಕೇವಲ--
ಯಾರೋ ಹೊರಗೆ ಇದ್ದಾರೆ.
ಅದು ರಹಸ್ಯತಾಣದಿಂದ ಬಂದ ಸಿ ಐ ಎ ಹೆಚ್ಚುವರಿ ತಂಡ.
ನಮ್ಮನ್ನು ಹೇಗೆ ಹುಡುಕಿದರು?
ಅಯ್ಯೋ.
ಏನು ಮಾಡಿದೆ ನೀನು?
ನೀವು ನನ್ನನ್ನು ಬಿಟ್ಟುಹೋದ ನಂತರ, ನಾನು 4ಚಾನ್‌ನಲ್ಲಿ
ಫಿಲ್ಲಿ ಸಬ್‌ವೇಯಲ್ಲಿ ಥಂಬ್ ಡ್ರೈವ್ ಸಿಕ್ಕಿತು ಎಂದು ಪ್ರಕಟಿಸಿದೆ.
ಅದರ ಮೇಲೆ ಆನಾ ಮೆರಿಕ್ ಹೆಸರು ಮತ್ತು ಒಳಗೆ ಮಿಲಿಟರಿ ದಾಖಲೆಗಳಿದ್ದವು ಅಂತ.
ಯಾರಿಗಾದರೂ ಇದರ ಮಾಹಿತಿ ಇದ್ದರೆ ನನ್ನನ್ನು ಸಂಪರ್ಕಿಸಿ ಎಂದು ಬರೆದಿದ್ದೆ.
ಏನಯ್ಯಾ?
ನೀವು ನನಗೆ ಏನೂ ಹೇಳಲಿಲ್ಲ. ನೀವು ನನ್ನ ವ್ಯಾನ್ ಕದ್ದಿರಿ!
ಈ ಕಥೆ ನನ್ನ ವೃತ್ತಿಜೀವನವನ್ನು ಮರಳಿ ಕೊಡಬಹುದು.
ಏನಾದರೂ ಗೊತ್ತಿರುವಂಥ ಯಾರನ್ನಾದರೂ ಬಯಲುಮಾಡಬಹುದು ಎಂದುಕೊಂಡೆ.
ವಿಪಿಎನ್ ಮತ್ತು ಗೂಢಲಿಪೀಕರಣ ಬಳಸಿದೆ, ನನ್ನನ್ನು ಪತ್ತೆಹಚ್ಚದಿರಲಿ ಅಂತ.
ಯಾರೋ ಪತ್ತೆಹಚ್ಚಿದಂತೆ ಕಾಣುತ್ತೆ.
ಬಹುಶಃ ಇಬ್ಬರು ಇದ್ದಂತಿದೆ.
ಹಾಂ. ನಮಗಾಗಿ ಇನ್ನೊಂದು ಕಾರಿನ ತುಂಬಾ ದಾಂಡಿಗರು ಬಂದಂತಿದ್ದಾರೆ.
ಆ ಗಾಯ ಇರುವವನು ನೆನ್ನೆ ಲೈಲಾಳ ಹೋಟೆಲಿಗೆ ಬಂದಿದ್ದ.
ಈ ವ್ಯಕ್ತಿಗಳು ಯಾರು?
ಅವರು ಖಾಸಗಿ ಸುಪಾರಿ ಕೊಲೆಗಾರರಾಗಿದ್ದರೂ ಪರವಾಗಿಲ್ಲ,
ಅಥವಾ ವಿಶ್ವಕಪ್ ಗೆದ್ದ ತಂಡವೇ ಆಗಿರಲಿ. ಅವರು ಬಂದರೆ, ಅದು ಒಳ್ಳೆಯದಲ್ಲ.
ಗುತ್ತಿಗೆ ಕೊಲೆಗಾರರು ಗುಪ್ತಯೋಧರಂತೆ ಕಾರ್ಯನಿರ್ವಹಿಸುತ್ತಿದ್ದಾರಾ?
ಇರಬಹುದು.
- ಅವರು ಜೊತೆಯಾಗಿ ಇರುವಂತಿಲ್ಲ. - ಅವರು ಒಳಗೆ ಬರುತ್ತಿದ್ದಾರೆ.
ಛೆ. ಅವರು ವಿದ್ಯುತ್ ಕಡಿತಗೊಳಿಸಿದರು.
ನಾವು ಅವರಿಗೆ ಸಿಗುವವರೆಗೂ ನಿಯಮದಂತೆ ಹುಡುಕಾಟ ನಡೆಸುವರು, ಹುಡುಕುತ್ತಾ ಮೇಲೆ ಬರುವರು.
ಒಂದೇ ಮೆಟ್ಟಿಲ ದಾರಿ ಇದೆ. ಅವರಿಗೆ ಸಿಗುತ್ತೇವೆ.
ಛಾವಣಿಯಿಂದ ದಾರಿ? ಬೆಂಕಿಯಿಂದ ತಪ್ಪಿಸಿಕೊಳ್ಳುವ ದಾರಿ?
- ಇಲ್ಲ! - ನಿಮ್ಮ ಚಾಕುಗಳು ಎಲ್ಲಿವೆ?
- ನನ್ನ ಬಳಿ ಚಾಕುಗಳಿಲ್ಲ. ಊಟ ಖರೀದಿಸುವೆ. - ಯಾವುದೇ ಆಯುಧಗಳಿವೆಯೇ?
ನನ್ನ ಬಳಿ ಐದು ಕ್ಯಾನ್ ಕಣಜದ ಸ್ಪ್ರೇ ಇದೆ.
- ಏಕೆ? - ಇಲ್ಲಿ ಕಣಜಗಳಿವೆ.
ಅವುಗಳನ್ನು ತಾ. ಜೇಕಬ್, ಅಗ್ನಿಶಾಮಕವನ್ನು ತೆಗೆದುಕೋ.
ಇಲ್ಲೇ ಇರು.
ಅದನ್ನು ಮರೆಮಾಡಲು ಬಳಸು, ಸನ್ನೆ ಕೇಳಿದ ಕೂಡಲೇ ಟಮಾರಾ ಗುಂಡು ಹಾರಿಸಬಹುದು.
ಸನ್ನೆ ಏನು?
ಕಿರುಚುವುದು.
ರೀಚರ್
ಬೇಗ. ಬೇಗ, ಅವರು ಬರುತ್ತಿದ್ದಾರೆ.
ಯಾರೂ ಇಲ್ಲ.
ಸದ್ದು ಮಾಡಬೇಡ!
ನನಗೆ ಆ ದರಿದ್ರ ಕಣಜದ ಸ್ಪ್ರೇ ಸಿಗುತ್ತಿಲ್ಲ!
ಈಗ!
ಇನ್ನೂ ಬದುಕಿದ್ದೀಯಾ? ಒಳ್ಳೆಯದು.
ಯಾರಿಗಾಗಿ ಕೆಲಸ ಮಾಡುತ್ತೀಯ?
ನನಗೆ ವೈದ್ಯರ ಅಗತ್ಯವಿದೆ.
ನಿನಗೆ ವೈದ್ಯರು ಬೇಕಾ? ನಿನ್ನನ್ನು ಯಾರು ಕಳಿಸಿದರೆಂದು ಹೇಳು.
- ದಯವಿಟ್ಟು. - ಬೆನ್ ಎಲ್ಲಿ ಅಂತ ಹೇಳು--
ಹೇ! ಇವನನ್ನು ಇಲ್ಲಿಂದ ಕರೆದುಕೊಂಡು ಹೋಗಿ!
ನೀನು ಶಾಂತವಾಗಿರಬೇಕು.
ಶಾಂತ? ಬೆನ್ ಎಲ್ಲಿದ್ದಾನೆಂದು ಅವನಿಗೆ ತಿಳಿದಿದೆ.
ಆದರೆ ನೀನು ಅವನನ್ನು ಕೊಂದರೆ ಅವನು ಏನೂ ಹೇಳಲಾರ.
ನಮಗೆ ಮಾಹಿತಿ ಬೇಕೆಂದರೆ ಅವನನ್ನು ಜೀವಂತವಾಗಿ ಇರಿಸಬೇಕು.
ಅದು ಆಗಲ್ಲ ಬಿಡಿ.
- ಅವನಿಂದ ಕದಿಯುತ್ತಿದ್ದೀಯಾ? - ಇವರು ಯಾರು ಅಂತ ನಮಗೆ ತಿಳಿಯಬೇಕು.
ಅವರ ಗನ್ನುಗಳು ಕೊಲೆಯಾದ ಸಿ ಐ ಎಯವರದ್ದು ಅಂತ ತಿಳಿಯುತ್ತದೆ.
ಅಯ್ಯೋ.
ಏನದು?
ಎರಡು ವಿಳಾಸಗಳು. ಒಂದು ಈ ಸ್ಥಳ, ಇನ್ನೊಂದು, ನಾನು ಅಂದುಕೊಂಡಿರುವುದು ಅಲ್ಲವೆಂದರೆ ಸಾಕು.
ಸರಿ. ನಾವು ಹೊರಡಬೇಕು, ಕಣ್ರಪ್ಪ.
ಲೈಲಾ, ನಾನು ರೀಚರ್.
ನಿನ್ನೆ ಹೋಟೆಲ್‌ಗೆ ಬಂದಿದ್ದವನು ಮತ್ತೊಮ್ಮೆ ಭೇಟಿ ನೀಡಿದ.
ಇನ್ನು ಅವನು ಸಮಸ್ಯೆಯಲ್ಲ,
ಆದರೆ ಅವನ ಬಳಿ ರಿಟ್ಟನ್‌ಹೌಸ್ ಹೋಟೆಲ್‌ನ ವಿಳಾಸವಿತ್ತು.
ನೀನು ಅಲ್ಲೇ ಇದ್ದರೆ, ಈಗಲೇ ಹೊರಟುಬಿಡು. ನಾನು ನಿನ್ನನ್ನು ಹುಡುಕುತ್ತೇನೆ.
- ಹೇ. - ಏನು?
- ಆರಾಮಿದ್ದೀಯಾ? - ಹಾಂ, ಕಣಪ್ಪ. ನಾನು…
ನಾನು ಡಿ.ಸಿ.ಯಿಂದ ಹೊರಹೋಗಬೇಕು.
ನೀನು ಅವರ ನಡುವೆ ಸಿಲುಕಿಕೊಂಡಾಗ ಈ ನಗರ ಹೇಗಿರುತ್ತದೆ ಎಂದು ನಿನಗೆ ಗೊತ್ತಿಲ್ಲ.
ನನ್ನ ವೃತ್ತಿಜೀವನವನ್ನೇ ಕೊಂದರು, ಈಗ ನನ್ನನ್ನು ಕೊಲ್ಲಲಿದ್ದಾರೆ.
ದಯವಿಟ್ಟು ನಾವು ಸ್ವಲ್ಪ ವೇಗವಾಗಿ ಹೋಗಬಹುದೇ?
ನಾವು ಮೊದಲು ಪಟ್ಟಣದಲ್ಲಿ ನಿಲ್ಲಬೇಕು.
- ಏನು? ತಮಾಷೆ ಮಾಡುತ್ತಿದ್ದೀಯಾ? - ನಾವು ಓಡುತ್ತಿದ್ದೇವೆ, ನಮಗೆ ಹಣ ಬೇಕು.
ನಾವು ನಗರದಲ್ಲಿರುವಾಗ ಎಟಿಎಂಗೆ ಹೋಗಬೇಕು.
ಅವರಿಗೆ ನಾವು ಇಲ್ಲಿರೋದು ಗೊತ್ತು.
ಅವರಿಗೆ ಎಟಿಎಂ ಸುಳಿವು ಸಿಗುವ ಹೊತ್ತಿಗೆ, ನಾವು ಬಹಳ ದೂರ ಹೋಗಿರುತ್ತೇವೆ.
ಅವರು ನಮ್ಮನ್ನು ಹಿಂಬಾಲಿಸುತ್ತಿರಬಹುದು.
ಅವರು ನನ್ನ ಮನೆಗೆ ಬರುವ ಮೊದಲು, ವ್ಯಾನನ್ನು ನೋಡಿದರು,
ತಮ್ಮ ಮೇಲಧಿಕಾರಿಗಳಿಗೆ ಮಾಹಿತಿ ನೀಡಿರಬಹುದು. ನಮ್ಮ ವಾಹನವನ್ನು ನೋಡಿದ್ದಾರೆ.
ವಾಹನಕ್ಕೆ ಬೇರೆಯ ಕವಚ ಇದೆಯಾ?
ಅವರಿಗೆ ಬ್ರಾಂಡ್ ಮತ್ತು ಮಾಡೆಲ್ ಗೊತ್ತು. ಹೊಸ ಗಾಡಿ ಮಾಡಲೇಬೇಕು!
ನಾವು ಸಿ ಐ ಎಗೆ ಬೇಕಾಗಿದ್ದೇವೆ.
ಕಾರು ಬಾಡಿಗೆ ಮಳಿಗೆಗೆ ಹೋಗಿ ನಮ್ಮ ಲೈಸೆನ್ಸ್ ಕೊಡಕ್ಕಾಗಲ್ಲ.
ನನಗೊಂದು ಜಾಗ ಗೊತ್ತು. ಎರಡು ಗಂಟೆಗಳ ಒಳಗೆ ನಾವು ಅಲ್ಲಿಗೆ ತಲುಪಬಹುದು.
ಫಿಲಡೆಲ್ಫಿಯ
ಹೇ, ಯೋ, ಸೈರಸ್!
ಅಯ್ಯೋ, ಛೆ. ಇಲ್ಲ, ಇಲ್ಲ, ಇಲ್ಲ, ಇಲ್ಲ, ಇಲ್ಲ.
ನಾನು ಮತ್ತು ಡಾಕೆರ್ಟಿ ಒಪ್ಪಂದ ಮಾಡಿಕೊಂಡೆವು.
ನೋರಿಸ್‌ಟೌನ್ ಹುಡುಗರ ಬಗ್ಗೆ ನಿಮಗೆ ಮಾಹಿತಿ ಕೊಟ್ಟೆ, ಈಗ ನನ್ನನ್ನು ಸುಮ್ಮನೆ ಬಿಡಿ.
ಒಪ್ಪಂದ ಮಾಡಿದ್ದು ಡಾಕೆರ್ಟಿ, ನಾನಲ್ಲ. ಚಿಲ್ಲರೆ ಕಳ್ಳರ ಜೊತೆ ಒಪ್ಪಂದ ಮಾಡಲಾರೆ.
- ಹಾಗಾದರೆ ಇಲ್ಲಿ ಏನು ಮಾಡುತ್ತಿದ್ದೀರಿ? - ಚಿಲ್ಲರೆ ಕಳ್ಳರ ಜೊತೆ ಒಪ್ಪಂದ.
ನಿಮ್ಮ ಬಿಳಿ ಹುಡುಗರು ಯಾರು?
ನನ್ನ ಹಿನ್ನಲೆ ನರ್ತಕರು. ವಿಂಡ್‌ಸ್ಟಾರ್‌ನ ಹೈಲ್ಯಾಂಡರ್‌ಗಾಗಿ ವಿನಿಮಯ ಮಾಡೋಣಾ?
ಇದು ಹಣ. ಅದು ಕಸ.
ನಮ್ಮಿಬ್ಬರಿಗೂ ಗೊತ್ತು ಆ ಗಾಡಿ ಕದ್ದಿರೋದು ಅಂತ.
ಹಾಗಾಗಿ, ಬೇಕಾದರೆ, ನಾವು ಈ ಸಂಭಾಷಣೆಯನ್ನು ಡಿಸ್ಟ್ರಿಕ್ಟ್ ಒಳಗೆ ಮುಂದುವರಿಸಬಹುದು,
ನಾನು ನೋಂದಣಿ ಸಂಖ್ಯೆ ಪರೀಕ್ಷಿಸುವಾಗ, ಅಂದರೆ, ಅದನ್ನು ಈಗಾಗಲೇ ಅಳಿಸಿಲ್ಲದಿದ್ದರೆ.
ನೀವು ನಮ್ಮನ್ನು ಬಂಧಿಸುವುದಿದ್ದರೆ, ಇಷ್ಟೊತ್ತಿಗಾಗಲೇ ಅದನ್ನು ಮಾಡಿರುತ್ತಿದ್ದಿರಿ.
ನೀನು ಹೇಳಿದ್ದು ಸರಿಯೇ. ಮಾತುಕತೆ ನಡೆಸಲು ನಾವು ಇನ್ನೊಂದು ಮಾರ್ಗವನ್ನು ಕಂಡುಹಿಡಿಯಬೇಕೇನೋ.
ಏನು ಮಾಡುತ್ತಿದ್ದೀರಿ?
ರೀ! ಅದು $50,000 ಕಣ್ರೀ! ಏನು ಮಾಡುತ್ತಿದ್ದೀರಿ?
ಏನು ಮಾಡುತ್ತಿದ್ದಾಳೆ?
ಅವನ ಗಮನ ಸೆಳೆಯುತ್ತಿದ್ದಾಳೆ.
ಹೇ, ಯೋ…
ಇದನ್ನು ಮತ್ತೊಮ್ಮೆ ಪ್ರಯತ್ನಿಸೋಣ. ಹೈಲ್ಯಾಂಡರ್ ಬದಲು ನನ್ನ ವಿಂಡ್‌ಸ್ಟಾರ್.
ಏಕೆಂದರೆ ಕೆಲವೇ ಕ್ಷಣಗಳಲ್ಲಿ, ನಮಗಿರುವ ಒಂದೇ ಆಯ್ಕೆ ಇಲ್ಲಿಂದ ಹೊರಗೆ ಓಡುವುದು.
ಛೆ. ಸರಿ. ಸರಿ! ಬೆಂಕಿ ಆರಿಸಿ. ಆರಿಸಿಬಿಡಿ.
ಸರಿಯಾಗಿ ನೋಂದಾಯಿಸಲಾದ ಕಾರಿನಿಂದ ಕೆಲವು ಸಂಖ್ಯೆಗಳನ್ನು ಕೊಡು. ಅದು ಜೆಟ್ಟಾನಾ?
ಇಲ್ಲ, ಇಲ್ಲ, ಇಲ್ಲ. ಅದು ನನ್ನ ಅಕ್ಕನ ಕಾರು.
ರೇಯೋನಾ ನನ್ನನ್ನು ಕೊಲ್ಲುತ್ತಾಳೆ. ಅವಳು ಹುಚ್ಚಿ ಅಂತ ನಿಮಗೆ ಗೊತ್ತಲ್ವಾ?
ಈ ಚಿಂದಿ ಬಟ್ಟೆ ಬೇಗನೆ ಉರಿಯುತ್ತಿದೆ.
ಸರಿ. ಸರಿ, ಏನು ಗೊತ್ತಾ? ನನಗೆ ರೇ ರೇಳ ಮನ ಒಲಿಸುವುದು ಗೊತ್ತು.
ನಾನು ಆಲೋಚಿಸುವೆ. ಆದರೆ ದಯವಿಟ್ಟು, ಅದನ್ನು ಆರಿಸಿ.
ನಿನ್ನನ್ನು ಪ್ಯಾನ್ಕೇಕ್ ಎನ್ನುವೆ.
ನನಗೆ ಆ ಬೆಕ್ಕು ಇಷ್ಟವಿತ್ತು.
ರೇ ರೇ ಏನೂ ಹೇಳಲ್ಲ. ಬೆಕ್ಕಿಗೆ ಒಳ್ಳೆಯ ಮನೆ ಸಿಕ್ಕಿದೆ.
ಲೈಲಾ.
ಹೇ, ನನಗೆ ನಿಮ್ಮ ಸಂದೇಶ ಸಿಕ್ಕಿತು.
ನನ್ನ ಕುಟುಂಬವನ್ನು ತಕ್ಷಣವೇ ಹೊಸ ಹೋಟೆಲ್‌ಗೆ ಸ್ಥಳಾಂತರಿಸಿದೆ.
ನಾವು ಹೊಂದಿಕೊಳ್ಳುತ್ತಿದ್ದೇವೆ, ಆದರೆ ಸ್ವಲ್ಪ ಭಯಭೀತರಾಗಿದ್ದೇವೆ.
ನಾವು ಮಾತನಾಡಬೇಕು. ನೀನು ಎಲ್ಲಿ ಭೇಟಿಯಾಗಬಹುದು?
ಮತ್ತೆ ಉದ್ಯಾನವನದಲ್ಲಿ?
ನಾವು ಗಾಡಿಯಲ್ಲಿ ಬರುವುದು ನಮ್ಮನ್ನು ಹುಡುಕುತ್ತಿರುವವರಿಗೆ
ಕಾಣಲಾಗದಂತಹ ಜಾಗ ಬೇಕು.
ಜನಜಂಗುಳಿ ಇರಬೇಕು, ಆದರೆ ನಾವು ಮಾತನಾಡಲೂ ಆಗುವಂಥ ಸ್ಥಳ.
ಗದ್ದಲದ ಬಾರ್‌ಗಳು ಬೇಡ.
ನಾನು ಇಲ್ಲಿಗೆ ಬರುವಾಗ ಒಂದು ಬೌಲಿಂಗ್ ಆಲಿ ಹಾದು ಬಂದೆ.
ಪ್ಲೇಟೈಮ್ ಬೌಲ್, ಎರಡನೆ ರಸ್ತೆಯಲ್ಲಿ.
ಅದ್ಭುತ. ಈಗಲೇ ಅಲ್ಲಿಗೆ ಹೋಗು. ಬೇಗ ನಿನ್ನನ್ನು ಭೇಟಿಯಾಗುತ್ತೇನೆ.
ರೀಚರ್?
ಧನ್ಯವಾದ.
ಕೇಹಿಲ್‌ನನ್ನು ಪ್ರಶ್ನಿಸಲು ನನಗೆ ಲೈಲಾಳಿಂದ ಸ್ವಲ್ಪ ಮಾಹಿತಿ ಬೇಕು.
ಅವನು ಡಿ.ಸಿ. ಸಂಪರ್ಕ ಹೊಂದಿರುವ ಪ್ರಭಾವಿ ವ್ಯಕ್ತಿ.
ನಾನು ಸುಮ್ಮನೆ ಹೋಗಿ ಅವನನ್ನು ಹೆದರಿಸಲು ಸಾಧ್ಯವಿಲ್ಲ.
ನಿಮ್ಮ ಮೂವರನ್ನು ಎಲ್ಲಿ ಬಿಡಬೇಕು?
ಒಬ್ಬನೇ ಹೋಗುತ್ತಿದ್ದೀಯಾ? ಹೆಚ್ಚಿನ ಕೊಲೆಗಡುಕರು ಲೈಲಾ ಹಿಂದೆ ಬಿದ್ದಿದ್ದರೆ? ನಿನಗೆ ಸಹಾಯ ಬೇಕು.
ಹೋಟೆಲಿನಲ್ಲಿ ಸಹಾಯ ಬೇಕಾಗಲಿಲ್ಲ.
- ನಾನು ನಿನ್ನ ಜೊತೆ ಇದ್ದೆ. - ಹಾಂ, ಹೊರಗೆ ಪ್ರಜ್ಞೆ ತಪ್ಪಿದ್ದೆ.
ಈ ನಗರದಲ್ಲಿ ಅವರು ಒಬ್ಬ ಮಹಿಳೆಯನ್ನು ಹುಡುಕುವ ಸಾಧ್ಯತೆ ಅಷ್ಟಕ್ಕಷ್ಟೇ.
ಹಾಗಿದ್ದರೆ ಚಂದವೇ. ಆದರೆ ಲೈಲಾ ಗಮನ ಸೆಳೆಯುತ್ತಾಳೆ.
ಅದು ಹೇಗೆ?
ಇಂದಿನ ಹುಡುಗರು ಅವಳನ್ನು "ಮಸ್ತು ಮಾಲು" ಅಂತ ಕರೆಯಬಹುದು.
ಅದಕ್ಕೇ ಅವಳನ್ನು ಒಬ್ಬನೇ ಭೇಟಿಯಾಗಲು ಹೋಗುತ್ತಿದ್ದೀಯಾ?
ಅವಳು ನನಗೆ ಸುಳ್ಳು ಹೇಳಿದಳು.
ನಾನು ಇಬ್ಬರು ಪೊಲೀಸರೊಂದಿಗೆ ಹೋದರೆ, ಅವಳು ಬಾಯಿ ಬಿಡಲ್ಲ.
ನಾನು ಒಬ್ಬಂಟಿಯಾಗಿ ಹೋಗಬೇಕು.
ನನ್ನ ಪಾಳಿಗಾಗಿ ನಮ್ಮನ್ನು ಡಿಸ್ಟ್ರಿಕ್ಟ್ ಬಳಿ ಬಿಡು. ಡಾಕೆರ್ಟಿ ಜೊತೆ ಮಾತನಾಡಿ,
ಅವನಿಗೆ ತಿಳಿದಿದ್ದನ್ನು ಕೇಳುವೆ, ಆಗ ನೀನು… ಲೈಲಾಳನ್ನು ವಿಚಾರಿಸು.
ದೇವರೇ, ಇದು ಹ್ಯಾಲಿಯ ಧೂಮಕೇತು ಪ್ರತಿ 100 ವರ್ಷಗಳಿಗೊಮ್ಮೆ ಬಂದಂತಿದೆ.
ಎಪ್ಪತ್ತೈದು ಕಣೋ, ದಡ್ಡ. ಮೆರಿಕ್ ಪ್ರಕರಣದಲ್ಲಿ ಏನು ತಿಳಿಯಿತು?
ನೋಡು, ಹಾಳಾಗಿ ಹೋಗು. ನೀನು ಮತ್ತೆ ಕಾಣೆಯಾಗಿದ್ದೆ.
ಅದು ಅಭ್ಯಾಸವಾಗ್ತಿದೆ. ನಿನಗೆ ಸಹಾಯ ಮಾಡಿ ಸಾಕಾಗಿದೆ.
ಅದಕ್ಕೀಗ ಸಮಯವಿಲ್ಲ. ನಾವಿಲ್ಲಿ ಏನೋ ಕೆಲಸ ಮಾಡುತ್ತಿದ್ದೇವೆ.
"ನಾವು" ಅಂದರೆ ಯಾರು? ನೀನು ಮತ್ತು ಹಾಳುಮಾಡುವ ತಂಡವೇ?
ಫೆಡ್‌ಗಳು ಪ್ರಕರಣ ವಹಿಸಿಕೊಂಡರು. ಇದು ಇನ್ನು ಮುಂದೆ ನಮ್ಮ ತಲೆನೋವಲ್ಲ.
ಆ ಸತ್ತ ಓನ್ಲಿ ಫ್ಯಾನ್ಸ್ ಹುಡುಗಿ ಫಿಲಡೆಲ್ಫಿಯದಲ್ಲಿ ಪತ್ತೆಯಾದಳು.
ಅದು ನಮ್ಮ ನ್ಯಾಯವ್ಯಾಪ್ತಿ. ಹಾಗಾಗಿ, ಏನು ಸಿಕ್ಕಿದೆ?
ಅಥವಾ ನನ್ನ ನಗರದಲ್ಲಿ ಇನ್ನು ಮುಂದೆ ಕೊಲೆಗಳ ಬಗ್ಗೆ ನಾನು ಕಾಳಜಿ ವಹಿಸಬಾರದಾ?
- ನೀನು ಕೊಲೆ ತನಿಖಾಧಿಕಾರಿ ಅಲ್ಲ. - ನೀನು ಕೂಡ ಅಲ್ಲ.
ನೀನು ಏನು ನೋಡಿ ನಗುತ್ತಿದ್ದೀಯೋ, ಪುಟಾಣಿ ಮರಿ?
ಆ ಹುಡುಗಿ, ಆ ವೇಶ್ಯೆ ಅಥವಾ ಏನೇ ಆಗಲಿ, ಅವಳನ್ನು ಕರೆಸಿದವರು,
ತಮ್ಮ ಜಾಡುಗಳನ್ನು ಮರೆಮಾಡಿದರು. ವಿಪಿಎನ್, ವಿದೇಶಿ ಖಾತೆಗಳು. ಸಿಗುತ್ತಿಲ್ಲ.
- ವೈದ್ಯಾಧಿಕಾರಿ ಬಗ್ಗೆ ಏನು? - ಕೆಲವು ದಿನಗಳಾಗುತ್ತವೆ.
ಅದನ್ನು ತ್ವರಿತಗೊಳಿಸಿದಿರಾ?
ಹಾಂ.
- ಮತ್ತು ಗ್ರಂಥಾಲಯದಲ್ಲಿದ್ದವನು? - ಆ ಸಾರ್ವಜನಿಕ ದೂರು? ಅದು ನೀನೇನಾ?
ಯಾರ ದೂರು ನೀಡಿದರು ಎಂಬುದು ಮುಖ್ಯವಲ್ಲ. ಅವನ ಬಗ್ಗೆ ಏನು ಗೊತ್ತಾಯಿತು?
ಅವನ ಬೆರಳಚ್ಚುಗಳು ಆ ಹುಡುಗಿಯ ಕೋಣೆಯಲ್ಲಿ ಎಲ್ಲೂ ಕಂಡುಬರಲಿಲ್ಲ.
ಆಮೇಲೆ?
ಆಮೇಲೇನು ಗೊತ್ತಾ? ಅಡುಗೆಮನೆಯಲ್ಲಿ ಟೇಸ್ಟಿಕೇಕ್ಸ್ ಇದೆ.
ಸರಿ. ನಾನು ತಿನ್ನುವೆ.
ನನಗೆ ಹಸಿವಿಲ್ಲ.
ಹಾಗಾದರೆ ಕಾಫಿ ಕುಡಿ. ನಾನು ಇದನ್ನು ನೋಡುತ್ತೇನೆ.
ಈಗ, ನೀನು ಏನು ಮಾಡುತ್ತಿದ್ದೀಯ?
ಈಗಾಗಲೇ ನಿನ್ನ ವೃತ್ತಿಯನ್ನು ಕುಲಗೆಡಿಸಿಕೊಂಡೆ, ನನ್ನದನ್ನೂ ಕೆಡಿಸಬೇಕಾ?
- ಅದಕ್ಕೂ ನಿನಗೂ ಸಂಬಂಧವಿಲ್ಲ. - ನೀನು ಮಾಡಿದ್ದಕ್ಕೆ ನಾನು ಪರಿಣಾಮ
ಎದುರಿಸಬೇಕು ಎಂಬುದು ನಿನಗೆ ಚೆನ್ನಾಗಿ ಗೊತ್ತು. ನನ್ನ 40 ವರ್ಷಗಳ ಸೌಲಭ್ಯ ಬರಲಿದೆ.
- ನೀನು ಅದನ್ನು ಹಾಳುಮಾಡಲು ಬಿಡಲಾರೆ. - ಬಿಗ್ ಡಿ.
ಆತ್ಮಹತ್ಯೆಯವಳ ಕಾರು ಸಿಕ್ಕಿದೆ.
ಸಬ್‌ವೇ ನಿಲ್ದಾಣದ ಹತ್ತಿರವೇ?
ಇಲ್ಲ. ಮೆರಿಕ್ ಟಾಸ್ಕರ್-ಮೋರಿಸ್‌ನಲ್ಲಿ ಹತ್ತಿದ್ದು.
ಕಾರು ಸಿಕ್ಕಿದ್ದು 6ಥ್ ಅಂಡ್ ಕಾರ್ಪೆಂಟರ್‌ನಲ್ಲಿ.
ಆರ್‌ಪಿಸಿ ಅದನ್ನು ನೋಡಿಕೊಳ್ಳುತ್ತಿದೆ. ಫೆಡ್‌ಗಳಿಗೆ ಹೇಳಬೇಕಾ? ಅದು ನಿಮ್ಮ ಪ್ರಕರಣ.
ನೀನೇ ಹೇಳು ಅವರಿಗೆ. ನನಗೇನಾಗಬೇಕಿಲ್ಲ.
ತಿಳಿಯಿತು.
ಅದು ಇನ್ನು ನಮ್ಮ ಪ್ರಕರಣವಲ್ಲ.
ಆನಾ ಮೆರಿಕ್ ಅಲ್ಲ.
ಕದ್ದ ಕಾರಿನ ಬಗ್ಗೆ ವಿಚಾರಿಸಬಾರದು ಅಂತ ಯಾರೂ ಹೇಳಿಲ್ಲ.
ಫಿಲ್ಲಿಯಲ್ಲಿ ಕಾರು ಕಳ್ಳರ ಗುಂಪು ಇರಬಹುದು.
ವರ್ಷಗಳಿಂದ ಅದರ ಬಗ್ಗೆ ಅಸಡ್ಡೆ ತೋರಿದ್ದೀಯ,
ಈಗ ನಿನ್ನಲ್ಲಿ ಏಕಾಏಕಿ ಪೊಲೀಸ್ ಉತ್ಸಾಹ ಉಕ್ಕುತ್ತಿದೆಯಾ?
ಕಳೆದ ಬಾರಿ ನೀನು ಒಂದು ಪ್ರಕರಣದ ಕೈ ಬಿಡದಿದ್ದಾಗ ಏನಾಯಿತು ಎಂಬುದು ನೆನಪಿದೆಯಾ?
ನಾನು ಟೇಸ್ಟಿಕೇಕ್ಸ್ ತರುವೆ.
ಎಲ್ಲಾ ನನ್ನ ಕರ್ಮ.
ನಮಗೆ ಕಾರು ಸಿಕ್ಕಿತು.
ಬೌಲ್
ರೀಚರ್, ನಮಗೆ ಎಚ್ಚರಿಕೆ ನೀಡಿದ್ದಕ್ಕಾಗಿ ಮತ್ತೊಮ್ಮೆ ಧನ್ಯವಾದ.
ನೀನು ನನಗೆ ಸತ್ಯ ಹೇಳದಿದ್ದರೆ ನಾನು ನಿನಗಾಗಿ ಮಾಡುವ ಕೊನೆಯ ಕೆಲಸ ಇದು.
ಸ್ಯಾಮ್ ಸನ್ ಬಗ್ಗೆ ಸುಳ್ಳು ಹೇಳಿದೆ.
ಆತ ನಿನ್ನ ತಂದೆ ಅಂತ ನಾನು ನಂಬುವುದಿಲ್ಲ, ನೀನೂ ನಂಬುವುದಿಲ್ಲ.
ನೀವು ಪ್ರಾಮಾಣಿಕವಾಗಿಯಾದರೂ ಇರಬಹುದಿತ್ತು,
ನಿಮ್ಮ ಸುಳ್ಳನ್ನು ತೆಗೆದುಕೊಂಡು ನಾನು ಒಬ್ಬ ಯು.ಎಸ್. ಕಾಂಗ್ರೆಸ್ ಮ್ಯಾನ್‌ನ ಎದುರಿಸಿದೆ.
ನೀವು ಹೇಳಿದ್ದು ಸರಿ.
ನಾನು ಸಂಪೂರ್ಣ ಸತ್ಯ ಹೇಳಲಿಲ್ಲ.
ನಾನೊಬ್ಬ ಪತ್ರಕರ್ತೆ. ಆಮಿಷ ನನ್ನ ತಾಯಿಯಲ್ಲ, ಮತ್ತು ಇವರಿಬ್ಬರೂ ರಕ್ಷಣೆಗೆ ನೇಮಕಗೊಂಡವರು.
ಯಾವುದರಿಂದ ರಕ್ಷಣೆಗಾಗಿ?
ಭೂಮಿಯ ಮೇಲಿನ ಅತ್ಯಂತ ಶಕ್ತಿಶಾಲಿ ಸರ್ಕಾರದ ರಹಸ್ಯಗಳನ್ನು ಬಹಿರಂಗಪಡಿಸಲು ಬಂದೆ.
ಮತ್ತು ಕ್ಯಾನ್ಸರ್?
ಸ್ಯಾಮ್ ಸನ್‌ನನ್ನು ತಲುಪಲು ನಾನೇ ಮೂಗೇಟುಗಳನ್ನು ಮಾಡಿಕೊಂಡೆ.
ಆಗ ಆತನಿಗೂ ಸುಳ್ಳು ಹೇಳಬಹುದು ಅಂತಾನಾ?
ನೋಡಿ… ನನ್ನನ್ನು ನಿಜವಾಗಿಯೂ ಕ್ಷಮಿಸಿ, ಸರಿನಾ?
ಆದರೆ ನಮಗೆ ಬೇಕಾದ ಮಾಹಿತಿಯನ್ನು ನೀವು ಪಡೆಯಬಹುದಿತ್ತು.
ನನಗೆ ಭಯವಾಗಿತ್ತು. ಒಬ್ಬ ಮಹಿಳೆ ಸತ್ತಳು. ಜನ ನನ್ನ ಹಿಂದೆ ಬಿದ್ದರು.
ನಿಜವಾದ ಕಥೆಯನ್ನು ಹೇಳು.
ಫ್ರೈಸನ್ನು ಹಂಚಿಕೊಂಡು ತಿನ್ನಬಹುದು. ಮುಂದುವರಿಸು.
ಆಮಿಷ ಮತ್ತು ಸ್ಯಾಮ್ ಸನ್‌ಗೆ ಯಾವುದೇ ಸಂಬಂಧವಿರಲಿಲ್ಲ, ಆದರೆ ಬೇರೆ ರೀತಿ ಸಂಪರ್ಕವಿದೆ.
ಆಮಿಷ ಮತ್ತು ಆಕೆಯ ಪತಿ ಇಂಡೋನೇಷ್ಯಾದಲ್ಲಿ ಇನ್ನೂ ವಿದ್ಯಾರ್ಥಿಗಳಾಗಿದ್ದಾಗ,
ಜನರಲ್ ಪೂತ್ರ ಎಂಬ ವ್ಯಕ್ತಿಯ ಅಡಿಯಲ್ಲಿ, ಮಿಲಿಟರಿಯ
ಹೆಚ್ಚುತ್ತಿರುವ ಪ್ರಭಾವದ ಬಗ್ಗೆ ಅವರು ಚಿಂತಿತರಾಗಿದ್ದರು.
ಅವರು ಸಮಾವೇಶಗಳನ್ನು ನಡೆಸಿದರು.
ಅದಾದ ಸ್ವಲ್ಪ ಸಮಯದ ನಂತರ, ಇಡೀ ಗುಂಪನ್ನು ಕಾನೂನುಬಾಹಿರವಾಗಿ ಬಂಧಿಸಲಾಯಿತು.
ಪೂತ್ರ ದೌರ್ಜನ್ಯ ಎಸಗಿದನು.
ತನ್ನ ಪತಿಯನ್ನು ಕ್ರೂರವಾಗಿ ಥಳಿಸಿ ಕೊಲ್ಲುವಾಗ, ಪಕ್ಕದ ಬಂದೀಖಾನೆಯಲ್ಲಿ
ಆಮಿಷ ಕೇಳಿಸಿಕೊಂಡರು.
ತದನಂತರ, ಆಕೆಯನ್ನು ತನ್ನ ಜೀವವೇ ಹೋಗುವಂತೆ ಥಳಿಸಲಾಯಿತು.
ಪೂತ್ರ ಮತ್ತು ಅವನ ಸೈನಿಕರಿಗೆ ಒಬ್ಬ ಅಮೆರಿಕನ್ ಡೆಲ್ಟಾ ಫೋರ್ಸ್ ತಜ್ಞ ತರಬೇತಿ ಕೊಟ್ಟಿದ್ದ.
ಜಾನ್ ಸ್ಯಾಮ್ ಸನ್.
ಹೌದು. ಅದಕ್ಕಾಗಿಯೇ ಆತ ಇಂಡೋನೇಷ್ಯಾದಲ್ಲಿದ್ದದ್ದು.
ಪೂತ್ರನ ಸೈನಿಕರಿಗೆ ಆಧುನಿಕ ಮಿಲಿಟರಿ ತಂತ್ರಗಳನ್ನು ಕಲಿಸಲು.
ಪೂತ್ರ ಹಿಂಸಿಸಿ ಕೊಂದ ನಾಗರಿಕರ ವಿರುದ್ಧ ಬಳಸಿದ ಅವೇ ತಂತ್ರಗಳು.
ನೋಲಾನ್ ಕೇಹಿಲ್ ಬಗ್ಗೆ ಏನು?
ಆತ ಇಂಡೋನೇಷ್ಯಾದಲ್ಲಿ ಸ್ಯಾಮ್ ಸನ್ ಅವರ ಮೇಲಧಿಕಾರಿ ಆಗಿದ್ದ. ಏಕೆ?
ಆನಾ ಸತ್ತ ರಾತ್ರಿ ಅವನು ರೈಲಿನಲ್ಲಿದ್ದ.
ಆನಾ ನನಗೆ ಡ್ರೈವ್ ತಲುಪಿಸುವುದನ್ನು ತಡೆಯಲು ಅವನು ಅಲ್ಲೇ ಇದ್ದಿರಬೇಕು.
ಕಥೆಯನ್ನು ನನಗೆ ತಲುಪಿಸದಿರುವುದಕ್ಕೆ.
ಅಮೆರಿಕ ತನ್ನ ಪಾಲ್ಗೊಳ್ಳುವಿಕೆಯನ್ನು ಅಳಿಸಲು ಬಯಸುತ್ತದೆ,
ಆದರೆ ಸಾರ್ವಜನಿಕರಿಗೆ ತಿಳಿಯಬೇಕು.
ಆಮಿಷ ಜೊತೆ ಕುಳಿತು, ಆಕೆಯ ಕಥೆಯನ್ನು ಕೇಳಿದ ನಂತರ,
ಆಕೆಯ ಕಣ್ಣುಗಳಲ್ಲಿ, ಆಕೆಯ ಮುಖವನ್ನು ನೋಡುತ್ತಾ, ಪೂತ್ರ ಆಕೆಗೆ ಮಾಡಿದ್ದನ್ನು ನೋಡುತ್ತಾ,
ಆನಾ ಮೆರಿಕ್ ಸಹಾಯ ಮಾಡಲು ಒಪ್ಪಿಕೊಂಡರು.
ಅದಕ್ಕಾಗಿಯೇ ನನಗೆ ಆ ಡ್ರೈವ್ ತರುತ್ತಿದ್ದರು. ಅಲ್ಲಿರುವ ಅಪಾಯವನ್ನು ಆಕೆ ಅರಿತರು.
ಆದರೆ ಸರ್ಕಾರಿ ದಾಖಲೆಗಳನ್ನು ಕದಿಯುವುದು ಫೆಡರಲ್ ಅಪರಾಧ ಎಂದು ಅವಳು ಅರಿತಿದ್ದಳು.
ಆನಾ ದೇಶಭಕ್ತಿಯಿಂದಾಗಿ ಪೆಂಟಗನ್‌ನಲ್ಲಿ ಕೆಲಸ ಮಾಡಲು ನಿರ್ಧರಿಸಿದರು.
ಮತ್ತು ಆಕೆಯೂ, ನನ್ನಂತೆಯೇ ನಂಬಿದ್ದರು, ಸ್ಯಾಮ್ ಸನ್‌ನಂತಹ ವ್ಯಕ್ತಿ,
ಅಂಥ ನೈತಿಕತೆ ಹೊಂದಿರುವವನು ಶ್ವೇತಭವನದಲ್ಲಿ ಕೂರಬಾರದು ಅಂತ.
ನಾನು ಈ ಕಥೆಯನ್ನು ಹೊರಹಾಕಬೇಕು.
ದಯವಿಟ್ಟು. ನನಗೆ ನಿಮ್ಮ ಸಹಾಯ ಬೇಕು.
ನನಗಾಗಿ ಅಲ್ಲದಿದ್ದರೆ, ಆಮಿಷಗಾಗಿ,
ಆಕೆಯ ಗಂಡ ಮತ್ತು ಕೊಲ್ಲಲ್ಪಟ್ಟ ಎಲ್ಲಾ ಜನರಿಗಾಗಿ.
ಆನಾಗಾಗಿ.
ಆ ಡ್ರೈವ್ ಸ್ಯಾಮ್ ಸನ್‌ನನ್ನು ಇದೆಲ್ಲದಕ್ಕೂ ಸಂಪರ್ಕಿಸುವ ಪುರಾವೆಯನ್ನು ಹೊಂದಿದೆ.
ನಾನು ಡ್ರೈವ್ ಹುಡುಕುತ್ತೇನೆ.
ಅದರಲ್ಲಿ ಏನಿದೆ ಎಂದು ನಾನು ನೋಡಿದಾಗ…
ಅದನ್ನು ಏನು ಮಾಡಬೇಕೆಂದು ನಿರ್ಧರಿಸುತ್ತೇನೆ.
ನಾನು ಕೇಳುವುದಷ್ಟೇ. ಧನ್ಯವಾದ.
ಈಗಲೇ ಧನ್ಯವಾದ ಹೇಳಬೇಡ. ಗುತ್ತಿಗೆಯವರು ನಮ್ಮನ್ನು ಹುಡುಕಿದಂತೆ ಕಾಣುತ್ತಿದೆ.
ಹೇಗೆ?
ನಿಮ್ಮನ್ನು ಹಿಂಬಾಲಿಸಲಾಗಿದೆ. ಹೊಸ ಭದ್ರತೆಯವರನ್ನು ನೇಮಿಸಿಕೊಳ್ಳಿ.
ನೀವು ಏನು ಮಾಡಲಿದ್ದೀರಿ?
ಅವರು ಇಲ್ಲಿಗೆ ಬಂದು ಪರಿತಪಿಸುವಂತೆ ಮಾಡುವೆ.
ಬಹುಶಃ ಇಲ್ಲವೇನೋ.
ಮೇಜಿನ ಮೇಲೆ ಗನ್ಸ್ ಇಡದಿದ್ದರೆ ಈಕೆ ಸಾಯುತ್ತಾಳೆ.
ಈಗಲೇ.
ಎದ್ದೇಳು. ನಾವು ನಡೆದು ಹೋಗೋಣ.
ಹೋಗೋಣ. ಕುಳಿತುಕೋ. ನೀನು, ಕುಳಿತುಕೋ.
ಈಗ ಮಿಡ್‌ನೈಟ್ ಕಾಸ್ಮಿಕ್ ಬೌಲ್‌ಗೆ ಸಮಯ!
ಎಲ್ಲಾ ಸ್ಟ್ರೈಕ್‌ಗಳಿಗೂ ಉಚಿತ ರೋಲಿಂಗ್ ರಾಕ್ ಪಿಚರ್ ಸಿಗುತ್ತದೆ,
ಮತ್ತು ನಮ್ಮಲ್ಲಿ ಒಂದಕ್ಕೊಂದು ಉಚಿತದ ಅಪ್ಲಿಕೇಶನ್‌ಗಳು ಇವೆ!
ಅವರನ್ನು ಕರೆದುಕೊಂಡು ಹೋಗು.
ಬನ್ನಿ, ಬನ್ನಿ! ಹೋಗೋಣ!
ಯಪ್ಪಾ!
ನಿನಗೆ ಹೊರಟುಹೋಗು ಅಂತ ಹೇಳಿದೆ.
ಭದ್ರತೆಯವರು ಆಮಿಷಳನ್ನು ಹೋಟೆಲ್‌ಗೆ ಕರೆದೊಯ್ದರು. ನಾನು ನಿನ್ನನ್ನು ಬಿಟ್ಟು ಹೋಗಲು ಆಗಲಿಲ್ಲ.
ಧನ್ಯವಾದ.
ನಾವು ಹೋಗಬೇಕು. ನಾನು ವ್ಯವಸ್ಥೆಯಲ್ಲಿ ಸಿಲುಕಿದರೆ, ಸಿ ಐ ಎ ನನ್ನನ್ನು ಹುಡುಕುತ್ತದೆ.
ಸಿ ಐ ಎನಾ?
ಅವರನ್ನು ಒಳಗೆ ಬಿಡಿ.
- ಇದೇನಾ? - ಹೌದು.
ಇಷ್ಟು ಒಳ್ಳೆಯ ಕಾರನ್ನು ಬಿಟ್ಟು ಸಬ್‌ವೇಯಲ್ಲಿ ಏಕೆ ಹೋಗಿರಬಹುದು ಅವಳು?
ಗೊತ್ತಿಲ್ಲ.
ಅದನ್ನು ತೆಗೆದುಕೊಂಡವರಿಗೆ ಅವರು ಏನು ಮಾಡುತ್ತಿದ್ದಾರೆಂದು ನಿಖರವಾಗಿ ತಿಳಿದಿತ್ತು.
ಅದನ್ನು ನಿರ್ಜನ ಸ್ಥಳಕ್ಕೆ ತೆಗೆದುಕೊಂಡು ಹೋಗಿ, ಅಲ್ಲಿಯೇ ಬಿಟ್ಟುಹೋಗುವುದು.
ಆನಾಳ ಮನೆಯಂತೆ. ಮತ್ತೆ ಸಿ ಐ ಎನಾ?
ಇರಬಹುದು.
ಸ್ಥಳೀಯ ಪೊಲೀಸರು ಈ ಕಾರನ್ನು ಹುಡುಕುತ್ತಿದ್ದಾರೆಂದು ತಿಳಿದಿತ್ತೇನೋ.
ಸಬ್‌ವೇ ಪಕ್ಕದಲ್ಲಿ ಸಿಕ್ಕಿಹಾಕಿಕೊಳ್ಳಲು ಇಷ್ಟವಿರಲಿಲ್ಲ.
ಅರೆ! ಇದನ್ನು ನೋಡಿ.
ಗ್ಲೌವ್ ಬಾಕ್ಸ್ ಬಲವಂತವಾಗಿ ತೆರೆಯಲಾಗಿದೆ, ಸೀಟುಗಳು ಹರಿಯಲಾಗಿವೆ. ಈ ಅಂಚೆ ನೋಡಿ.
ಕ್ರೆಡಿಟ್ ಕಾರ್ಡ್ ಕೊಡುಗೆ.
"ಬೇಗನೇ ನಿರ್ಧರಿಸಿ, 5,000 ಹೆಚ್ಚುವರಿ ಅಂಕಗಳನ್ನು ಪಡೆಯಿರಿ."
ಬೀದಿ ದರೋಡೆಕೋರರು ಮಾಡಿದ್ದರೆ, ಇದನ್ನು ಕೊಂಡೊಯ್ಯುತ್ತಿದ್ದರು.
ಸ್ವಲ್ಪ ವಂಚನೆ ಮಾಡೋಕೆ.
ಖಂಡಿತ ಯಾರೋ ಏನನ್ನೋ ಹುಡುಕಿದ್ದಾರೆ.
- ಡ್ರೈವ್ ಅನ್ನು. - ಹೌದು.
ಬೇರ್ ಕ್ರೀಕ್ ಪ್ರವೇಶದ ಚೀಟಿ.
ಕಳೆದ ಚಳಿಗಾಲದ ನಂತರ ಅವಳ ಟ್ರಂಕನ್ನು ಸ್ವಚ್ಛಗೊಳಿಸಿಯೇ ಇಲ್ಲ.
ಹಾಗಾದರೆ, ಅವಳ ಚಳಿಗಾಲದ ಜಾಕೆಟ್ ಕೂಡ ಇಲ್ಲೇ ಇತ್ತೇನೋ.
ಮತ್ತು ಅವಳು ಅದನ್ನು ಏಕೆ ಹಾಕಿಕೊಂಡು ಬಿಸಿ ಸಬ್‌ವೇಗೆ ಹೋದಳು
ಎಂದು ನಿನಗೆ ಏನಾದರೂ ಗೊತ್ತಾ?
ಗೊತ್ತಿಲ್ಲ.
ಅವಳು ಇನ್ನೂ ಈ ಸಾಮಾನುಗಳನ್ನು ಹಿಂಭಾಗದಲ್ಲಿ ಇಟ್ಟುಕೊಂಡಿರುವಂತೆ ಕಾಣುತ್ತಿದೆ.
ಹಾಗಾಗಿ, ಆನಾ ಕೋಟ್ ಇಲ್ಲದೆ ಮನೆಯಿಂದ ಹೊರಬಂದಾಗ, ಅದನ್ನು ಧರಿಸುವ ಯೋಚನೆ ಮಾಡಿರಲಿಲ್ಲ.
ಅವಳು ಕಾರು ಹತ್ತಿದ ನಂತರವೇ ಅದರ ಬಗ್ಗೆ ಯೋಚಿಸಿದಳು.
ಇದು ಯಾವುದೂ ತರ್ಕಕ್ಕೇ ಸಿಗುತ್ತಿಲ್ಲ.
ಆರಾಮವಾಗಿದ್ದೀಯಾ?
ನಾನು ಅವಳ ಮತ್ತು ಬೆನ್ ಜೊತೆ ಹೋಗಬೇಕಿತ್ತು…
ಬೇರ್ ಕ್ರೀಕ್‌ಗೆ.
ಆದರೆ ನಾನು ಕೊನೆಯ ಕ್ಷಣದಲ್ಲಿ ರದ್ದುಗೊಳಿಸಿದೆ, ಯಾಕೆಂದರೆ ನನ್ನ…
ಗರಾಜ್‌ಗೆ ಮತ್ತೆ ದುರಸ್ತಿ ಮಾಡಬೇಕಿತ್ತು.
ನಾನು ಅವರೊಂದಿಗೆ ಮತ್ತೆ ಎಂದಿಗೂ ಏನನ್ನೂ ಮಾಡಲು ಆಗಲ್ಲ.
ಕನಿಷ್ಠ ಪಕ್ಷ ನನ್ನ ಗರಾಜ್ ಆದರೂ ದುರಸ್ತಿಯಾಗಿದೆ, ಅಲ್ವಾ?
ಹೇ… ಪ್ರೀತಿಪಾತ್ರರು ಸತ್ತ ನಂತರ ಯಾವ ರೀತಿಯ ಜನರು ನರಕ
ಅನುಭವಿಸುತ್ತಾರೆಂದು ನಿನಗೆ ಗೊತ್ತಾ?
"ನಾನು ಮಾಡಬೇಕಿತ್ತು, ಮಾಡಬಹುದಿತ್ತು, ಮಾಡಿದ್ದರೆ?" ಅನ್ನೋರು.
ಒಳ್ಳೆಯ ಜನರು.
ಆದರೆ ಅದು ನಿನಗೆ ಸಹಾಯ ಮಾಡುವುದಿಲ್ಲ.
ಮತ್ತು ಇದನ್ನೆಲ್ಲಾ ಯಾರು ಮಾಡಿದರು ಎಂದು ಕಂಡುಹಿಡಿಯಲೂ ಸಹಾಯ ಮಾಡಲ್ಲ.
ಈಗಲೂ ನನ್ನ ಜೊತೆ ಇದ್ದೀಯ ತಾನೆ?
ಗಮನಭಂಗವಾಗದೆ?
ಸರಿ.
ಜಿಪಿಎಸ್ ಇಲ್ಲ. ಡ್ಯಾಶ್‌ನಲ್ಲಿ ಫೋನ್ ಮೌಂಟ್. ದಾರಿ ಹುಡುಕಲು ಬಹುಶಃ ಅವಳ ಸೆಲ್ ಬಳಸಿರಬಹುದು.
ಸಬ್‌ವೇ ನಿಲ್ದಾಣದಲ್ಲಿ ಆನಾ ಬಳಿ ಯಾವುದೇ ಫೋನ್ ಸಿಗಲಿಲ್ಲ.
ಮತ್ತು ರೈಲಿನಲ್ಲೂ ಏನೂ ಸಿಗಲಿಲ್ಲ.
- ಹುಡುಕಿದವರು ಅದನ್ನು ತೆಗೆದುಕೊಂಡಿರಬೇಕು. - ಪಕ್ಕಕ್ಕೆ ಬಾ.
ಇದು ಕೆಲಸದ ಬ್ಯಾಡ್ಜ್.
ನಮಗೆ ಆನಾಳ ಮನೆಯಲ್ಲಿ ಅವಳ ಕೆಲಸದ ಬ್ಯಾಡ್ಜ್ ಸಿಕ್ಕಿತು.
ಇದೆಲ್ಲವೂ ಏನೆಂದರೆ ಫೆಡೆರಲ್ ಸ್ವತ್ತಿನ ಮೇಲೆ ಹೋಗುವಾಗ ಇರುವ ಭದ್ರತೆಯ ಬಗ್ಗೆ.
ಅವರು ಹೆಚ್ಚಿನವುಗಳನ್ನು ಕೊಡಲ್ಲ.
ಆನಾ ಎಂದಾದರೂ ಎರಡನೇ ಕೆಲಸ ಅಥವಾ ಹೊಸ ಸ್ಥಳದಲ್ಲಿ ಕೆಲಸ ಮಾಡುವ ಬಗ್ಗೆ ಹೇಳಿದ್ದಳಾ?
ಇಲ್ಲ, ಎಂದಿಗೂ ಇಲ್ಲ.
ಛೆ! ಫೆಡ್ಸ್. ನಾವು ಹೋಗಬೇಕು.
ಏನು ಮಾಡುತ್ತಿದ್ದೀಯ?
ಕೇಳು! ಒಮ್ಮೆ ನೀನು ಆ ವಸ್ತುವನ್ನು ನಿನ್ನ ಜೇಬಿನಲ್ಲಿ ಇಟ್ಟರೆ,
ಸಾಕ್ಷ್ಯನಾಶ ಮಾಡಿದಂತೆಯೇ.
ಆ ಬ್ಯಾಡ್ಜ್‌ನಿಂದ ಯಾರಾದರೂ ಸಿಕ್ಕರೂ, ಯಾರಿಗೂ ಶಿಕ್ಷೆಯಾಗುವುದಿಲ್ಲ.
ಆತ್ಮಹತ್ಯೆಯನ್ನು ಸಂಯುಕ್ತ ಸರ್ಕಾರ ವಹಿಸಿಕೊಂಡು, ಸಿ ಐ ಎ ನಮ್ಮನ್ನು ಅಪಹರಿಸುತ್ತೆ,
ಗುತ್ತಿಗೆ ಕೊಲೆಗಾರರು ನಮ್ಮನ್ನು ಕೊಲ್ಲಲು ನೋಡುತ್ತಾರೆ.
ಸಾಕ್ಷ್ಯನಾಶ ಹಾಳಾಗಿ ಹೋಗಲಿ.
ನನ್ನ ಅಕ್ಕ ಯಾತಕ್ಕೆ ಸತ್ತಳೆಂದು ನಾನು ತಿಳಿದುಕೊಳ್ಳಬೇಕು.
ಲಿಬರ್ಟಿ ಗಾರ್ಡನ್ಸ್ ಹೋಟೆಲ್
ಹೊಸ ಬಟ್ಟೆಗಳು. ಒಬ್ಬನು ಬೀದಿಯ ಎದುರಿನ ವೇ-ವೇ ಅಂಗಡಿಯ ಹೊರಗೆ ಮಾರುತ್ತಿದ್ದ.
ವಾವಾ.
ಆಮಿಷ ಹೇಗಿದ್ದಾಳೆ?
ಅವಳು ಮತ್ತು ಭದ್ರತೆಯವರು ರಾತ್ರಿ ಅಲ್ಲೇ ಇರುವರು. ಯಾವುದೇ ಗಾಯಗಳಾಗಿಲ್ಲ. ಸುರಕ್ಷಿತವಾಗಿ ಪಾರಾದರು.
ಆದರೆ ಅವಳಿಗೆ ಭಯವಾಗಿದೆ.
ಜನ ಅವಳನ್ನು ಮತ್ತೆ ನೋಯಿಸಲು ನೋಡುತ್ತಿದ್ದಾರೆ. ಬಹಳಷ್ಟು ಕೆಟ್ಟ ನೆನಪುಗಳನ್ನು ಮರಳಿ ತರುತ್ತಿದೆ.
ಹಗುರವಾಗಿ ಪ್ರಯಾಣಿಸುವೆ.
ನಿನಗೆ ತುಂಬಾ ಪೆಟ್ಟಾಗಿದೆ.
ಇದಕ್ಕಿಂತ ಚೆನ್ನಾಗಿದ್ದೇನೆ…
ಕೆಟ್ಟದಾಗಿಯೂ ಇದ್ದೇನೆ.
ನನಗೆ ಎರಡನೇ ಅವಕಾಶ ನೀಡಿದ್ದಕ್ಕಾಗಿ ಧನ್ಯವಾದ.
ಕ್ಷಮಿಸು, ನಿನಗೆ ಸುಳ್ಳು ಹೇಳಿದೆ, ನನಗದು ಇಷ್ಟವಿರಲಿಲ್ಲ.
ಹೌದು, ಸುಳ್ಳು ಹೇಳಿದೆ.
ಅದಕ್ಕಾಗಿಯೇ ನೀನು ನಿರ್ದಿಷ್ಟ ಪದಗಳನ್ನು
ನಿರ್ದಿಷ್ಟ ಸಮಯದಲ್ಲಿ ನಿರ್ದಿಷ್ಟ ರೀತಿಯಲ್ಲಿ ಹೇಳಿದೆ.
ಸುಳ್ಳು ಹೇಳಲು.
ಆದರೆ ಓಣಿಯೊಂದರಲ್ಲಿ ನನ್ನ ತಲೆ ಒಡೆಯದಂತೆ ಕಾಪಾಡಿದ
ಸುಳ್ಳುಗಾರರನ್ನು ಕ್ಷಮಿಸುವಂತೆ ನನ್ನದೊಂದು ದೃಢ ನಿಯಮ ಇದೆ.
ಧನ್ಯವಾದ.
ಆದರೂ ನಾನು ಮೋಸ ಮಾಡಬಾರದಿತ್ತು ಎಂದುಕೊಳ್ಳುತ್ತೇನೆ.
ಸತ್ಯವನ್ನು ತಿಳಿದುಕೊಳ್ಳುವುದು, ಕಥೆಯನ್ನು ಹೊರತರುವುದು.
ಅದನ್ನು ಪಡೆಯಲು ನಾನು ಸತ್ಯವನ್ನೇ ಮುಚ್ಚಿಡಬೇಕಾಯಿತು.
ಅದೇ ಅದಕ್ಕೆ ತೆತ್ತ ಬೆಲೆ.
ಆ ಬೆಲೆ ತೆತ್ತಿದ್ದಕ್ಕೆ ಸಾರ್ಥಕವಾಯಿತಾ?
ನಾವು ಆ ಬೌಲಿಂಗ್ ಆಲಿಯಲ್ಲಿ ಕೊಲೆಯಾಗಬಹುದಿತ್ತು, ಹೋಟೆಲಿನಲ್ಲೂ ಕೂಡ.
ನಾನು ಅಪಾಯದಿಂದ ಓಡಿಹೋಗುವುದಿಲ್ಲ.
ನೀನೂ ಸಹ ಹಾಗೆ ಕಾಣಲ್ಲ.
ನಾನು 250-ಪೌಂಡ್ ತೂಕದ ಮಾಜಿ ಸೈನಿಕ.
ನೀನು 110-ಪೌಂಡ್ ತೂಗುವ ವರದಿಗಾರ್ತಿ, ಮತ್ತು ನಿನ್ನ ಭದ್ರತೆ ಸಾಧಾರಣವಾಗಿದೆ.
ಬಹುಶಃ ನೀನು ಆಮಿಷಳನ್ನು ಕರೆದುಕೊಂಡು ಮನೆಗೆ ಹೋಗಬೇಕು.
ಖಂಡಿತ ಇಲ್ಲ.
ನಾವು ಇಲ್ಲಿ ಮಾಡಲು ಪ್ರಯತ್ನಿಸುತ್ತಿರುವುದು ನನ್ನ ಮತ್ತು ಆಮಿಷಳಿಗಿಂತ ದೊಡ್ಡದು.
ಮತ್ತು ಅವಳು ಒಪ್ಪುತ್ತಾಳೆ. ನಾವು ಮಾಹಿತಿಗಾಗಿ ಇಲ್ಲಿಗೆ ಬಂದೆವು,
ಮತ್ತು ಆ ಮಾಹಿತಿಯನ್ನು ಹೊಂದಿದ್ದ ಕೊನೆಯ ವ್ಯಕ್ತಿ ಈ ನಗರದಲ್ಲಿದ್ದರು.
ಹಾಗಾಗಿ, ಇಲ್ಲ, ನಾವು ಹೊರಡುತ್ತಿಲ್ಲ.
ಪರಿಣಾಮವಾಗಿ ನೀನು ಸತ್ತರೂ ಸಹ?
ನಾನು ನಿನಗೆ ಹೇಳಿದೆ, ನಾನು ಓಡಿಹೋಗುವ ವ್ಯಕ್ತಿಯಲ್ಲ.
ಅಲ್ಲಿ ಏನಾಯಿತು?
ನಾನು ಕೂಡ ಓಡಿಹೋಗುವ ವ್ಯಕ್ತಿಯಲ್ಲ ಅಂತ ಅನಿಸುತ್ತದೆ.
ಅದಕ್ಕೇನಾ ಇನ್ನೂ ಇಲ್ಲೇ ಇದ್ದೀಯ?
ಆನಾಗೆ ಸಹಾಯ ಮಾಡಲು ಸಾಧ್ಯವಾಗದಿದ್ದಕ್ಕೆ ನಿನಗೆ ಬೇಸರವಾಗುತ್ತಿದೆ, ಅಲ್ವಾ?
ಆ ಪಾಪದ ಮಹಿಳೆ ನಿನ್ನ ಕಣ್ಣಲ್ಲಿ ಕಣ್ಣಿಟ್ಟು ನೋಡಿದಳು…
ಗೊಂದಲಗೊಂಡು, ಭಯಗೊಂಡು,
ಭರವಸೆ ಕಳೆದುಕೊಂಡು, ಮತ್ತು ನೀನೇನೂ ಮಾಡಲಾಗಲಿಲ್ಲ.
ಆದರೆ, ಹೇ…
ಯಾರು ಹೆಚ್ಚು ಜವಾಬ್ದಾರಿಯುತರು ಅನಿಸುತ್ತದೆ?
ಸಬ್‌ವೇಯಲ್ಲಿ ಆನಾಗೆ ಕೆಲವು ಮಾತುಗಳನ್ನು ಹೇಳಿದ ವ್ಯಕ್ತಿನಾ…
ಅಥವಾ ಅವಳನ್ನು ಅಲ್ಲಿ ಕಳಿಸಿದ ವರದಿಗಾರಳಾ?
ಬೆನ್ನು ಒರೆಸುತ್ತೇನೆ.
ನನಗೆ 16 ವರ್ಷವಾಗಿದ್ದಾಗ ನನ್ನ ತಾಯಿ ಈ ಬಳೆಯನ್ನು ನನಗೆ ಕೊಟ್ಟರು.
ಆಕೆ ನಿಜವಾದ ಪತ್ರಕರ್ತೆಯಾಗಿದ್ದರು.
ಇಂಡೋನೇಷ್ಯಾದಲ್ಲಿ ಕರ್ತವ್ಯದಲ್ಲಿದ್ದಾಗ ಸತ್ತರು.
ನಾನು ವರದಿಗಾರ್ತಿಯಾಗಲು ಆಕೆಯೇ ಕಾರಣ.
ಈ ಬಳೆ…
ನನ್ನ ಬಳಿ ಇರುವ ಆಕೆಯ ಏಕೈಕ ನೆನಪು.
ಪ್ರತಿ ಚೌಕದಲ್ಲಿ ಎರಡು ಬೀಜಗಳು.
ನಾನು ಮತ್ತು ಆಕೆ ಇರುವಂತೆ…
ಎಂದೆಂದಿಗೂ ಜೊತೆಯಾಗಿ.
ಪ್ರತಿಯೊಂದು ಚೌಕವೂ ನಮ್ಮ ಜೀವನದ ವಿಭಿನ್ನ ಹಂತ.
ಮತ್ತು ನಾನು ಜನರಿಗೆ ಇದು ಕೇವಲ ಅದೃಷ್ಟದ ಬಳೆ ಎಂದು ಹೇಳುತ್ತೇನೆ.
ಅದು ಯಾಕೋ…
ಮತ್ತೆ ನಿನಗೆ ಸುಳ್ಳು ಹೇಳುವುದು ಸರಿ ಅನಿಸುತ್ತಿಲ್ಲ.
ನನ್ನ ಲ್ಯಾಪ್‌ಟಾಪ್‌ನಲ್ಲಿ ಇದನ್ನು ಮಾಡುವುದು ನನಗೆ ಸರಿ ಅನಿಸುತ್ತಿಲ್ಲ.
ನನಗದು ಬೇಕಿಲ್ಲ.
ಹೌದಾ? ಸರಿ, ನನಗೆ ಬೇಕಿದೆ.
ನಾನು ಸಿ ಐ ಎ ತಾಣಗಳನ್ನು ರೆಕಾರ್ಡ್ ಮಾಡುವೆ, ಬರ್ನರ್ಸ್ ಬಳಸುವೆ, ಸಂಪರ್ಕವಿಲ್ಲದೆ ಬದುಕುವೆ,
ಆದರೆ ಅದೆಲ್ಲವೂ ಕಾನೂನುಬದ್ಧ.
ಕೃತ್ಯದ ಸ್ಥಳದಿಂದ ಅಕ್ಕನ ಬ್ಯಾಡ್ಜ್ ತೆಗೆದುಕೊಂಡರೆ,
ಅದು ಫೆಡರಲ್ ಸಾಕ್ಷ್ಯಗಳನ್ನು ತಿರುಚುವುದು.
ಹಾಗಾದರೆ ಹೊರಟುಹೋಗು. ನೀನು ಇಲ್ಲಿ ಇರಬೇಕಾಗಿಲ್ಲ.
ಸರಿ, ಹಾಂ. ನಿನಗೆ ಹೇಳುವುದು ಸುಲಭ.
ನಾನು ಈಗ ಆನ್‌ಲೈನ್ ಪ್ರಕಟಣೆಗಳಿಗೆ ಮಾತ್ರ ಬರೆಯುವುದು ಯಾಕೆ ಗೊತ್ತಾ?
ಏಕೆಂದರೆ ಒಂದು ವರ್ಷದ ಹಿಂದೆ ನಾನು ಮಾಡಿದ ಬ್ಯಾಂಕಿಂಗ್ ವ್ಯವಹಾರದ ತನಿಖೆಯು ಫೆಡ್
ಮತ್ತು ಅಂಥ ಸಂಸ್ಥೆಗಳನ್ನು ಸಿಲುಕಿಸಿತು, ನನ್ನ ಸ್ವಂತ ಪತ್ರಿಕೆಯನ್ನೂ ಸಹ,
ಆ ಕಥೆಯನ್ನು ಇಟ್ಟುಕೊಂಡು ಅವರು ವರ್ಷಾನುಗಟ್ಟಲೆ ಸುಮ್ಮನಿದ್ದರು ಎಂದು ತಿಳಿದುಕೊಂಡೆ.
ಬೇಲಿಯೇ ಎದ್ದು ಹೊಲ ಮೇಯ್ದಾಗ ಏನಾಗುತ್ತೆ?
ಇಲ್ಲ, ನಿನಗೆ ಯಾವುದೇ ಅವಕಾಶವಿರಲ್ಲ.
ನನ್ನನ್ನು ಕೆಲಸದಿಂದ ತೆಗೆದುಹಾಕಿ, ನನ್ನ ಬಗ್ಗೆ ಅಪಪ್ರಚಾರ ಮಾಡಿದರು,
ನನ್ನನ್ನು ಅವಮಾನಿಸಿ, ನನ್ನನ್ನು ಹುಚ್ಚ ಎಂದು ಕರೆದರು.
ನನ್ನ ಲ್ಯಾಪ್‌ಟಾಪ್‌ನಲ್ಲಿ ವಿಚಿತ್ರ ಪಿತೂರಿ ಸಿದ್ಧಾಂತದ ದಾಖಲೆಗಳನ್ನು ಇರಿಸಿ,
ನಾನು ಕಳ್ಳತನ ಮಾಡಿದ್ದೇನೆ ಎಂಬಂತೆ ನನ್ನ ಆಯವ್ಯಯದ ದಾಖಲೆಗಳನ್ನು ತಿರುಚಿದರು.
ನನ್ನ ತಂದೆಯೇ ನನ್ನನ್ನು ಅನುಮಾನಿಸುವಂತೆ ಮಾಡಿದರು.
ಹಾಗಾಗಿ, ಹಾಂ…
ನಾನು ಇಲ್ಲೇ ಇರಬೇಕು.
ತಗೋ. ಸಾಕ್ಷಿಗಳ ನಡುವೆ ಒಂದು ಇತ್ತೆಂದು ಗೊತ್ತಿತ್ತು.
ಕೆಲವು ವಾರಗಳ ಹಿಂದೆ ನಕಲಿ ಗುರುತಿನ ಚೀಟಿ ಜಾಲದ ಮೇಲೆ ದಾಳಿ ನಡೆಸಿದೆ. ಅದು ಕೆಲಸ ಮಾಡಬೇಕು.
ಸರಿ.
ಎಲ್ಲವೂ ಸಿದ್ಧವಾಗಿದೆ.
ಇಲ್ಲೇನಿದೆಯೋ ನೋಡೋಣ.
ಸರಿ. ಹೆಸರು, ಆನಾ ಮೆರಿಕ್.
ಕೆಲಸದ ವಿಳಾಸ ಮತ್ತು ಪ್ರವೇಶಾನುಮತಿ, ಕಟ್ಟಡ 28, ಸ್ಟೇಷನ್ ಜೆ12.
ಎಂಟನೇ ಹಂತದ ಅನುಮತಿ? ನಿಮ್ಮ ಅಕ್ಕ ಎಚ್ಆರ್ ಗುಮಾಸ್ತೆ ಎಂದೆ ಅಲ್ವಾ?
ಎಂಟನೇ ಹಂತದ ಅನುಮತಿಯೊಂದಿಗೆ ಆಕೆ ಏನು ಮಾಡುತ್ತಿದ್ದಳು?
ನನಗೆ ಗೊತ್ತಿಲ್ಲ.
ಸರಿ, ಕನಿಷ್ಠ ಪಕ್ಷ ನಾವು ಮುಂದೆ ಎಲ್ಲಿಗೆ ಹೋಗುತ್ತೇವೆಂದು ನಮಗೆ ತಿಳಿದಿದೆ.
ಆ ಬ್ಯಾಡ್ಜ್ ಆ ಕಾರಿನದ್ದಲ್ಲ ಅಂತ ಹೇಳು.
ನೀನು ನೋಡುತ್ತಿರುವುದನ್ನು ಮರೆತು ಹೊರಡು.
ಸರಿ, ನನಗೆ ಕದ್ದ ಪುರಾವೆಗಳು ಕಾಣುತ್ತಿವೆ.
ಇಲ್ಲ, ಕಾಣುತ್ತಿಲ್ಲ.
ನೀನು ನನ್ನನ್ನು ಬೆದರಿಸುತ್ತೀಯಾ?
ನಾನೆಲ್ಲೂ ಬಾಯಿ ಬಿಡಲ್ಲ, ಗ್ರೀನ್.
ನಾನು ಮೂರ್ಖನಲ್ಲ.
ಇದು ಫೆಡರಲ್ ಪ್ರಕರಣ.
ನಾನು ನೀನಲ್ಲ. ಸುಳ್ಳು ಹೇಳಿ ನನ್ನ ವೃತ್ತಿಜೀವನ ಹಾಳು ಮಾಡಿಕೊಳ್ಳುವುದರಲ್ಲಿ ನನಗೆ ಆಸಕ್ತಿ ಇಲ್ಲ.
ಹಾಗಾಗಿ, ಅವರು ನನ್ನ ಬಳಿಗೆ ಬಂದು, ನನ್ನನ್ನು ಕೇಳಿದರೆ…
ನಾನು ನೋಡಿದ್ದನ್ನು ಅವರಿಗೆ ಹೇಳುತ್ತೇನೆ.
ನಿನ್ನ ಮೇಜಿಗೆ ಹಿಂತಿರುಗು, ಶಾನ್.
ಸರಿ. ನಿಮ್ಮ ವಸ್ತು ತೆಗೆದುಕೊಳ್ಳಿ. ನಾವು ಹೊರಡಬೇಕು.
ಯಾರಿಗೂ ತಿಳಿಯದೆ ಮೌನವಾಗಿ ಹೋಗದಷ್ಟು ದೊಡ್ಡದಾಗಿದ್ದೀಯ ನೀನು, ಗೊತ್ತಲ್ಲಾ?
ನಿನ್ನನ್ನೆಬ್ಬಿಸಲು ಇಷ್ಟವಿರಲಿಲ್ಲ.
ನಾನು ಯಾವಾಗಲೂ ಮಧ್ಯರಾತ್ರಿಯಲ್ಲಿ ಹೊರಗೆ ನುಸುಳಲ್ಲ,
ಆದರೆ ನಾನು ಒಂದು ಪ್ರಯಾಣ ಮಾಡಬೇಕಿದೆ.
ಎಲ್ಲಿಗೆ?
ಬಾಲ್ಟಿಮೋರ್.
ಬೆಳಿಗ್ಗೆಯೇ ಅಲ್ಲಿಗೆ ಹೋಗಬೇಕು.
ನನಗೆ ಹೆಚ್ಚೆಂದರೆ ಎರಡೂವರೆ ಗಂಟೆ ಸಮಯ ಇದೆ.
ಅಲ್ಲಿ ಏನಿದೆ?
ಸ್ಯಾಮ್ ಸನ್. ನೀನು ನನಗೆ ಹೇಳಿದ ನಂತರ, ನಾವು ಚರ್ಚಿಸಬೇಕಾದದ್ದು ಇನ್ನೂ ಇದೆ.
ಸುರಕ್ಷಿತವಾಗಿ ಹಿಂತಿರುಗಿ ಬಾ, ಸರಿನಾ?
ನನಗೆ ಬೇರೆ ಯಾರೂ ಇದರಲ್ಲಿ ಸಿಲುಕಿಕೊಂಡು ನರಳುವುದು ಬೇಡ.
23 ಕೈಗಾರಿಕಾ ಮಾರ್ಗ ಕಟ್ಟಡ 28, ಸ್ಟೇಷನ್ J12
ಆನಾ ಇಲ್ಲಿ ಏನು ಮಾಡುತ್ತಿದ್ದಳು?
ಯು.ಎಸ್. ಸರ್ಕಾರಿ ಸ್ವತ್ತು
ಬಾಲ್ಟಿಮೋರ್
ಅವರ ಕೋಣೆಗೆ ಹಜಾರದ ಕೊನೆಯಲ್ಲಿ ಬೀಗ ಹಾಕಿದೆ
ಮತ್ತು ನಮಗೆ ಇನ್ನೂ ಅಲ್ಲಿ ಗುಡಿಸಲು ಅವಕಾಶ ಸಿಕ್ಕಿಲ್ಲ.
- ನಿಮಗೆ ಅಭ್ಯಂತರವಿಲ್ಲದಿದ್ದರೆ-- - ಸ್ಪ್ರಿಂಗ್ ಫೀಲ್ಡ್!
ಬಂದ ನೋಡು.
ರೀಚರ್, ಕಾಂಗ್ರೆಸ್ ಮ್ಯಾನ್ ಸ್ಯಾಮ್ ಸನ್ ನಿಮ್ಮನ್ನು ಮತ್ತೆ ಭೇಟಿಯಾಗಲು ಯೋಚಿಸುತ್ತಿದ್ದರು.
ನನ್ನ ಹಿಂದೆ ಬನ್ನಿ.
ಬರುತ್ತಿದ್ದೀರಾ?
ಕಳೆದ ಬಾರಿ ಸ್ಯಾಮ್ ಸನ್‌ರನ್ನು ಭೇಟಿ ಮಾಡುವ ಬದಲು, ನಾನು ಫೆಡರಲ್ ಗುಲಾಮರೊಂದಿಗೆ ಮಾತನಾಡಿದೆ.
ನೀವು ನನಗೆ ಮತ್ತೆ ಮೋಸ ಮಾಡಲ್ಲ ಅನ್ನೋಕೆ ಖಾತ್ರಿ ಏನು?
ಲಿಫ್ಟ್ ಹತ್ತಿ ನೀವೇ ತಿಳಿದುಕೊಳ್ಳಿ.
ನೀನು ತೂರಾಡಿಕೊಂಡು ಗೋಡೆಗೆ ಗುದ್ದಬಾರದೆಂದುಕೊಂಡರೆ, ಅರ್ಧಕ್ಕೆ ನಿಲ್ಲಿಸು.
ಅರ್ಧವೇ.
ಒಳಗೆ ಬಾ, ಸ್ಪ್ರಿಂಗ್ ಫೀಲ್ಡ್.
ಬಾಗಿಲನ್ನು ತೆರೆದು ಇಡಬಾರದು ನೀವು.
ಇಪ್ಪತ್ತು ಕ್ಷಣಗಳ ಹಿಂದೆ ನನಗೆ ಲಿಫ್ಟಿನಿಂದ ಕರೆ ಮಾಡಿದೆ ನೀನು.
ರೀಚರ್, ನಿನ್ನನ್ನು ಮತ್ತೆ ನೋಡಲು ಸಂತೋಷವಾಯಿತು.
ಉಪಾಹಾರ ತಿನ್ನುತ್ತೀಯಾ?
ನಾನು ಊಟಕ್ಕೆ ಎಂದೂ ಇಲ್ಲ ಅನ್ನಲ್ಲ.
ಹಾಗಾದರೆ ಕುಳಿತುಕೋ.
ಬೇಯಿಸಿದ ಮೊಟ್ಟೆ ಮತ್ತು ಒಂದು ಕಪ್ ಹಣ್ಣು ಇದೆ. ನಾನು ಅದನ್ನು ಮುಟ್ಟಿಲ್ಲ.
ಧನ್ಯವಾದ.
ನೀನಿಲ್ಲಿಗೆ ಬಂದಿರುವುದು ನಾನಂದುಕೊಳ್ಳುವಂತೆ, ಒಂದೋ ನಿನಗೆ
ಮಾಹಿತಿ ಬೇಕಿದೆ, ಅಥವಾ ನಿನ್ನಲ್ಲಿ ನನಗೆ ಕೊಡಲು ಮಾಹಿತಿ ಇದೆ. ಯಾವುದು ಸರಿ?
ಎರಡೂ.
ಹೇಳು ಮತ್ತೆ.
ನಾನು ನಿನಗೆ ಈಗಾಗಲೇ ಹೇಳಿದ್ದೇನೆ, ನಮ್ಮ ನಡುವೆ ಯಾವುದೇ ರಹಸ್ಯಗಳಿಲ್ಲ.
ಸರಿ.
ಜನರಲ್ ಪೂತ್ರ ಜೊತೆಗಿನ ನಿಮ್ಮ ನಂಟಿನ ಬಗ್ಗೆ ನನಗೆ ತಿಳಿಯಬೇಕು.
ಆತ ಇಂಡೋನೇಷ್ಯಾದಲ್ಲಿ ಹಲವಾರು ರಾಜಕೀಯ ಭಿನ್ನಮತೀಯರನ್ನು ಹಿಂಸಿಸಿ ಹತ್ಯೆ ಮಾಡಿದ.
ಆಮೇಲೆ?
ಮತ್ತು ನನ್ನ ಮೂಲ ಹೇಳುವಂತೆ ಅವನಿಗೆ ನಿಮ್ಮ ನೇತೃತ್ವದ ಡೆಲ್ಟಾ ಫೋರ್ಸ್ ತರಬೇತಿ ನೀಡಿತು.
ನೀವು ಒದ್ದಾಡುತ್ತಿರುವ ರೀತಿ ನೋಡಿದರೆ, ಜನರಲ್ ಹೆಸರು ನಿಮಗೆ ತಿಳಿದಿದೆ
- ಮತ್ತು ಅವನ ದೌರ್ಜನ್ಯಗಳಲ್ಲಿ ಭಾಗಿಯಾಗಿದ್ದೀರಿ. - ಜಾನ್.
ಯುದ್ಧ ಅಪರಾಧಗಳ ಆರೋಪ ಹೊರಿಸಿದರೂ ತುಂಬಾ ಶಾಂತವಾಗಿದ್ದೀರಿ.
ನಿನ್ನ ಮೂಲವು ಕಥೆಯ ಭಾಗಶಃ ಭಾಗವನ್ನು ಮಾತ್ರ ಸರಿ ಹೇಳಿದ್ದಾರೆ.
ಹೌದು, ನಾನು 1998ರಲ್ಲಿ ಡೆಲ್ಟಾ ಫೋರ್ಸ್‌ನೊಂದಿಗೆ ಇಂಡೋನೇಷ್ಯಾದಲ್ಲಿದ್ದೆ.
ಮತ್ತು ನಾನು ಪೂತ್ರನನ್ನು ಭೇಟಿಯಾದೆ.
ನನಗೆ ಅವನು ಅಷ್ಟೇನೂ ಇಷ್ಟವಾಗಲಿಲ್ಲ.
ನಮ್ಮ ಧ್ಯೇಯವು ಅತ್ಯಂತ ರಹಸ್ಯವಾಗಿತ್ತು, ಮತ್ತು ಅದು ಹಾಗೆಯೇ ಇದೆ,
ಆದರೆ ನಾನು ಬಹಿರಂಗಪಡಿಸಬಹುದಾದ ಸಂಗತಿಯೆಂದರೆ ನಾನು ಎಂದಿಗೂ ನಾಗರಿಕರನ್ನು ಹಿಂಸಿಸಿ ಕೊಂದಿಲ್ಲ.
ನಾಗರಿಕರನ್ನು ಹಿಂಸಿಸುವುದರಲ್ಲಿ, ಕೊಲ್ಲುವುದರಲ್ಲಿ ನಾನು ಎಂದಿಗೂ ಸಹಾಯ ಮಾಡಿಲ್ಲ.
ನೀನು ನನ್ನನ್ನು ಪ್ರಚೋದಿಸಲು ನೋಡುತ್ತಿದ್ದರೆ, ಅದು ನಡೆಯುವುದಿಲ್ಲ.
ಏಕೆಂದರೆ ನಾನು ಸತ್ಯವನ್ನೇ ಹೇಳುತ್ತಿದ್ದೇನೆ.
ನಾವು ಮೊದಲ ಬಾರಿಗೆ ಭೇಟಿಯಾದಾಗ ನೀವು ನನಗೆ ಏಕೆ ಹೇಳಲಿಲ್ಲ?
ನೀನು ಸಾಮಾನ್ಯವಾಗಿ ನಿಮ್ಮ ಅತ್ಯಂತ ರಹಸ್ಯ ಮಿಲಿಟರಿ ಕಾರ್ಯಾಚರಣೆಗಳ ವಿವರಗಳನ್ನು
ಅಪರಿಚಿತರು ಕೇಳಿದಾಗ ನೀಡುವೆಯಾ?
ಒಪ್ಪುತ್ತೇನೆ.
ನೀವು ಹಂಚಿಕೊಳ್ಳದ ಬೇರೆ ಯಾವುದಾದರೂ ವಿಷಯ ಇದೆಯಾ?
ಏನೂ ಇಲ್ಲ.
- ನಿಮ್ಮ ಸಿಬ್ಬಂದಿ ಮುಖ್ಯಸ್ಥರ ಬಗ್ಗೆ ಏನು? - ಕೇಹಿಲ್?
ಆತನ ಬಗ್ಗೆ ಏನು?
ಆನಾ ಆತ್ಮಹತ್ಯೆ ಮಾಡಿಕೊಂಡ ರಾತ್ರಿ, ನಾಲ್ಕು ಸಾಕ್ಷಿಗಳಿದ್ದರು,
ಆದರೆ ಪೊಲೀಸರು ಕೇವಲ ಮೂವರನ್ನು ಮಾತ್ರ ವಿಚಾರಣೆಗೆ ಒಳಪಡಿಸಿದರು.
ಒಬ್ಬ ಓಡಿಹೋದ. ಅದು ಕೇಹಿಲ್.
- ನನ್ನ ಭಾಷೆಗೆ ಕ್ಷಮಿಸು, ಆದರೆ ಅದು ಅಸಂಬದ್ಧ. - ನಾನು ಅವನನ್ನು ನೋಡಿದೆ.
ಕೇಹಿಲ್ ಆ ರೈಲಿನಲ್ಲಿ ಇರಲಿಲ್ಲ. ಆತ ನನಗೆ ಹೇಳುತ್ತಿದ್ದ.
ಹೌದಾ? ಇಲ್ಲಿನ ಜನರಿಗೆ ಚರ್ಚೆಗಳಿಂದ ಪ್ರಮುಖವಾದ ವಿವರಗಳನ್ನು
ಮುಚ್ಚಿಡುವ ಅಭ್ಯಾಸ ಇದ್ದಂತಿದೆ.
ನೋಲಾನ್ ಕೇಹಿಲ್ ಹಾಗಲ್ಲ.
ಹೌದಾ? ಅವನು ಎಲ್ಲಿದ್ದಾನೆ? ನಾವು ಒಟ್ಟಿಗೆ ಹೋಗಿ ಅವನನ್ನು ಕೇಳೋಣ.
ಸರಿ. ಹೋಗೋಣ.
ನೋಲಾನ್…
ನಾವು ಮಾತನಾಡಬೇಕು.
ಎಂದಿಗೂ ಏನನ್ನೂ ಮುಚ್ಚಿಡಲು ಆಗಲ್ಲ, ಅಲ್ವಾ?
ಅದರ ಅರ್ಥವೇನು?
ವಾಟರ್‌ಗೇಟ್, ಇರಾನ್ ಕಾಂಟ್ರಾ, ಹಂಟರ್‌ನ ದರಿದ್ರ ಲ್ಯಾಪ್‌ಟಾಪ್.
ಜನರು ಏನನ್ನೇ ಮರೆಮಾಡಲು ಪ್ರಯತ್ನಿಸಿದರೂ, ಅದು ಯಾವಾಗಲೂ ಹೊರಬರುತ್ತದೆ.
ಆನಾ ಮೆರಿಕ್ ಸತ್ತ ರಾತ್ರಿ ನೀವು ಅವರ ಜೊತೆ ಸಬ್‌ವೇಯಲ್ಲಿ ಏಕೆ ಇದ್ದಿರಿ?
ನೀವು ಅವಳ ಜಂಪ್ ಡ್ರೈವ್ ತೆಗೆದುಕೊಂಡಿರಾ?
ನೀವು ಒಳ್ಳೆಯ ಅಧ್ಯಕ್ಷರಾಗುತ್ತಿದ್ದಿರಿ.
ಕ್ಷಮಿಸಿ, ಜಾನ್.
ನೋಲಾನ್.
- ನೋಲಾನ್, ನೋಲಾನ್! - ಇಲ್ಲ!
ಅಯ್ಯೋ, ದೇವರೇ.
ನಾನು ಸ್ಪ್ರಿಂಗ್ ಫೀಲ್ಡ್. ನನಗೆ ಕಾವಲು ಬೇಲಿ ಮತ್ತು ವೈದ್ಯರು ಬೇಕು.
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಶೀಲ ಮೇಲ್ವಿಚಾರಕರು ವಿವೇಕ್